Skupština usvojila izmene zakona o PDV\nUsvajanjem izmena zakona o PDV, strana lica koja posluju u Srbiji, sada će se evidentirati kao obveznici PDV-a i ostvarivaće sva prava kao da su na teritoriji EU, po potpuno jednakim uslovima kao i domaća pravna lica.\nPoslanici opozicije bili su tokom načelne rasprave mišljenja da Vlada Srbije izmenama hoće „na mala vrata“ da poveća poresku stopu, dok su iz vladajuće većine to negirali i poručili da izmene seta finansijskih zakona predstavljaju direktan podsticaj poboljšanju poslovnog ambijenta.\nRasprava u parlamentu vodjena je najviše o amandmanima na izmene zakona o PDV-u, a posebno oko amandmana kojim je opzicija zatražila da se smanji PDV na dečju hranu na 10 odsto, što ministar finansija Dušan Vujović nije prihvatio, kao ni poslanici vladajuće SNS.\nŠef Poslaničke grupe Demokratske stranke Borislav Stefanović je ocenio da bi smanjenjem PDV na hranu za bebe dalo podsticaj rastu nataliteta, dok je Vujović istakao da ne postoji garancija da ne bi bilo zlouptreba jer je teško odrediti kada je neka hrana za bebe, a kada za odrasle i dodao da država već podržava roditelje beba kroz povrat PDV-a na hranu i opremu za bebe. Izmenama i dopunama Zakona o republičkim administrativnim taksama izjednačeno je opterećenje u taksama za, kako je kao primer navedeno, obavljanje detektivskih usluga, promet toplotne energije i drugo.\nIzmenama tog zakona predviđeno je uredjenje spisa i radnji koje se obavljaju u upravnim postupcima u kojima se naplaćuju takse, a jedna od važnijih odredbi je predlog od oslobađanja taksi na spise i radnje u postupku ostvarivanja prava žrtava porodičnog nasilja.\nIzmene Zakona o hipoteci, koja su donete zbog odluke Ustavnog suda da pojedine odredbe proglasi neustavnim, predviđaju da je nakon donošenja izvršnog rešenja nadležnog suda moguće uložiti pravni lek za zaštitu prava, što nije ranije bilo predviđeno.\nSkupština je ratifikovala kredit Banke za razvoj Saveta Evrope od 18 miliona evra, koji će biti upotrebljen za izgradnju nove zatvorske jedinice po evropskim standardima na pariferiji Pančeva.\nZajam te evropske banke pokrivaće 60 odsto planiranih sredstava, a ostatak će, prema najavama ministra finansija, biti obezbeđen iz donacija.\nU danu za glasanje o tim zakonskim predlozima, poslanici će se izjasniti i o predlogu predsednika Srbije Tomislava Nikolića da se ponovo odlučuje o Zakonu o posebnim uslovima prodaje određenih nepokretnosti u svojini Republike Srbije.\nParlament je taj zakon usvojio 31. jula, a Nikolić je nedugo zatim odbio da ga potpiše, s obrazloženjem da je protivustavan, i vratio ga parlamentu na ponovno odlučivanje.


BORENOVIĆ ISMIJAO LAKTAŠENKA: 'Milorad Dodik više nije u stanju okupiti ambasadore ni na sastanak'\nSrljanje, ad hok rješenja, neartikulisana politika i poigravanje Republikom Srpskom zbog ličnih hirova, interesa i bijega od vlastite odgovornosti za ogromnu korupciju, ne smije biti alternativa Dejtonskom mirovnom sporazumu i ustavnoj poziciji Republike Srpske.\nKao član Predsjedništva BiH, Milorad Dodik više nije u stanju okupiti ambasadore ni na sastanak, što pokazuje koliko je nesposobna i prevaziđena njegova politika.\nTo je saopštio predsjednik PDP, Branislav Borenović, komentarišući današnji sastanak rukovodstva Srpske sa ambasadorima evropskih zemalja, u Istočnom Sarajevu.\nBorenović tvrdi da Republika Srpska ima svoj međunarodni legitimitet i ugled i krajnje je vrijeme da Dodik i njegov SNSD prestanu urušavati ono što je mnogim životima stvoreno prije 30 godina, a potvrđeno Dejtonskim sporazumom i Ustavom.\n– Srljanje, ad hok rješenja, neartikulisana politika i poigravanje Republikom Srpskom zbog ličnih hirova, interesa i bijega od vlastite odgovornosti za ogromnu korupciju, ne smije biti alternativa Dejtonskom mirovnom sporazumu i ustavnoj poziciji Republike Srpske. Toliko je problema: ekonomskih, zdravstvenih, demografskih, koruptivnih… da nema vremena za hazarderske igre nesposobnih vladajućih elita – rekao je Branislav Borenović, piše Oslobođenje.\nEvropa jedini region s povećanim brojem novozaraženih\nFOTO: Pogledajte kako napreduje izgradnja autoceste na dionici kod Tarčina


Beograd Архиве – ZoomUe\nUŽICE – Mladi Zahar Basur osvojio je treće mesto na finalnom takmičenju „Brzinom do zvezda“ u Beogradu. U trci na 50 metara učenik „OŠ Nada Matić“ došao je do ovog rezultata iako se ne...\nIz unutrašnjosti u Beograd na lečenje samo uz uput lekarske komisije\nZbog neoverenih uputa koji su izdati pre 1. aprila, mnogi pacijenti iz unutrašnjosti imaju problem kada dođu na pregled i dalje lečenje kod specijalista. Iz Republičkog fonda za zdrastveno osiguranje poručuju da od 1....\nZLATIBOR – Turistička organizacija Zlatibor predstavilja svoju ponudu na 43. izdanju „Međunarodnog sajma turizma“ u Beogradu, koji se održava do 27. marta. Pored najave predstojeće letnje sezone, posetiocima štanda Zlatibora predstavljeni su noviteti i...\nFirmi Planet Bike potreban prodavac\nBEOGRAD – Firma Planet Bike, proizvođač bicikala i lanac prodavnica biciklističke, fitnes i ski opreme, raspisao je konkurs za poziciju prodavca, sa radnim mestom na Zlatiboru. Posao, uz usluživanje kupaca, podrazumeva obavljanje neophodnih radnji...\nSRBIJA – Ministarstvo unutrašnjih poslova je 24.marta, raspisalo je Konkurs za upis 1.400 polaznika u Centar za osnovnu policijsku obuku za stručno osposobljavanje za obavljanje poslova i zadataka uniformisanog policijskog službenika. Konkursom su predviđena...\nBEOGRAD – Danas je u Beogradu u Sektoru za vanredne situacije održan sastanak kome su prisustvovali svi relevantni čionioci u postupku rešavanja problema sa klizištem u Ulici Svetozara Markovića. Na sastanku je dogovoreno da...\nBEOGRAD – U Srbiju je danas stigao novi kontigent vakcina „Fajzer-Biontek“ protiv korona virusa. Stiglo je 8190 doza vakcina, a dopremljene su u Institut „Torlak“. Ministar Nenad Popović najavio je da bi u toku...\nBEOGRAD – Atletičari Atletskog kluba „Mladost“ iz Užica osvojili su medalju na Prvenstvu Srbije u atletici za seniore, održanom u Beogradu prethodnog vikenda. U trci na 800 metara treće mesto osvojio je Bojan Stanišić...\nBEOGRAD – Gradonačelnica Užica Jelena Raković Radivojević sastala se u Beogradu sa ministarkom trgovine, turizma i telekomunikacija Tatjanom Matić. Jedan od zaključaka sastanka je da će resorno ministarstvo i u narednoj godini pružiti punu...


MUP podneo krivičnu prijavu protiv Boška Obradovića i još tri osobe – Gerila\nGerila > Društvo > MUP podneo krivičnu prijavu protiv Boška Obradovića i još tri osobe\nobjavljeno na May. 12, 2020 u 2:48 pm 12/05/2020\nKrivična prijava protiv poslanika i lidera Dveri Boška Obradovića i još tri osobe podneta je Prvom osnovnom javnom tužilaštvu u Beogradu zbog učešća u incidentu koji se nedavno dogodio ispred Narodne skupštine.\nMinistarstvo unutrašnjih poslova podnelo je krivičnu prijavu protiv Boška Obradovića i ostalih kojom se terete za krivično delo nasilničko ponašanje.\nKrivičan prijava je podneta protiv M. Đ, D. Đ. i S. M. kako je saopštilo Prvo osnovno javno tužilaštvo.\nU saopštenju je navedeno da postoji osnovana sumnja da su oni ispred Narodne skupštine, 8. maja, „izvršili nasilje prema narodnom poslaniku Marijanu Rističeviću i ministru zdravlja Zlatibora Lončaru, kao i prema drugim osobama“.\nTužilaštvo je, takođe, preduzelo dokazne radnje radi utvrđivanja činjeničnog stanja o postojanju elemanata krivičnog dela nasilničko ponašanje na sportskoj priredbi ili javnom skupu iz člana 344 Krivičnog zakonika Republike Srbije.\nPrema navodima u saopštenju, uskoro će biti doneta odluka o daljem toku postupka, o čemu će javnost biti obaveštena u najkraćem roku.\nPokret 1 od 5 miliona: Režim kreira novi srpski Vuhan


Odabrani pobednici PepsiCo Nutrition Greenhouse programa | Adria Daily\nIzraelski start-up, kompanija Yofix, jedan od 10 finalista PepsiCo European Nutrition Greenhouse programa, dobila je glavnu novčanu nagradu, od 100,000€ kao deo šestomesečnog programa. Yofix, kompanija koja proizvodi fermentisanu alternativu mleku na biljnoj osnovi, koja sadrži minimum E oznaka na deklaraciji proizvoda, impresionirala je PepsiCo komisiju koja je birala favorita i isticala se konkurentnom strategijom brenda i značajnim rastom maloprodaje tokom trajanja programa.\nRanije ove godine Yofix je najavljen – kao i devet drugih revolucionarnih brendova u sektoru hrane i pića – kao finalista u drugoj sezoni PepsiCo Nutrition Greenhouse u Evropi. Tokom proteklih šest meseci, svakom start-up timu omogućeno je mentorstvo u kome su im odabrani PepsiCo stručnjaci pružali podršku u prevazilaženju tržišnih izazova i pomagali im da se fokusiraju na važna poslovna pitanja u ranoj fazi razvoja kompanije kao što su korporativno strukturiranje, marketing pozicioniranje i brendiranje.\nKompanija PepsiCo je finalisti takođe omogućila 20,000 evra bespovratnih sredstava za pokretanje programa i unapređenje poslovanja. Svih deset kompanija ostvarile su značajan rast, ne samo u smislu strateškog razvoja brenda i širenja, već i finansijski, gde se prodaja svih kompanija tokom šestomesečnog programa povećala za 145 odsto u odnosu na isti period prethodne godine.\nKompanija Yofix je odabrana da primi nagradu od 100,000 evra nakon evaluacije koje je sprovelo devet članova Nutrition Greenhouse komisije. Kompanija je značajno proširila svoje poslovanje tokom šestomesečnog programa, uključujući završetak proizvodnog pogona u planiranom roku, lansiranje nove linije proizvoda širom Izraela, kao i strateško pozicioniranje u okviru marketing komunikacije.\nNutrition Greenhouse program igra važnu ulogu u nastojanjima kompanije PepsiCo da pokaže svoju posvećenost agendi Poslovanja sa svrhom (Performance with Purpose), pre svega u cilju podrške kompanije da svojim potrošačima pruži povoljnije, zdravije i hranljivije opcije. Za više informacija posetite PepsiCo Performance with Purpose.


'DANAS ĆU DA POBIJEM SMEĆE, A ONDA SEBE' Ubica iz Rusije ostavio jezive poruke na društvenim mrežama (FOTO/VIDEO)\nIzvor: SrbijaDanas.com, 11.Maj.2021, 13:18\nU Kazanju, glavnom gradu Tatarstana u kojem će sutra biti Dan žalosti, uveden režim antiterorističke operacije, a u svim obrazovnim ustanovama pojačane su mere bezbednosti.\nU ruskom gradu Kazanju danas je u pucnjavi u školi ubijeno jedanaestoro osoba, rečeno je za RIA Novosti u pres-službi predsednika Tatarstana. Prema izveštajima hitnih službi broj žrtava je porastao na 11, uključujući devetoro dece. Povređeno je najmanje 20 osoba.\nPredsednik Tatarstana Rustam Minihanov potvrdio je smrt sedmoro dece, navodeći da su stradala četiri dečaka i tri devojčice koji su pohađali osmi razred. U hitnim službama prethodno je agenciji TAS S rečeno da je stradalo 11 osoba, od kojih su dve kada su skočile...\nKurir: UŽAS U RUSIJI Tinejdžer zapucao u školi, poginule nastavnice, među žrtvama ima i đaka\nSrbijaDanas.com: MASAKR U RUSIJI! Tinejdžer pucao po školi, među žrtvama ima dece (VIDEO)\nKurir: UZNEMIRUJUĆ VIDEO MASAKRA U ŠKOLI U RUSIJI: Deca bežala kroz prozor od tinejdžera ubica! Osmoro đaka i učitelj poginuli FOTO\nBlic: UZNEMIRUJUĆI SNIMAK Deca bežala kroz prozor škole od pomahnitalih ubica u Rusiji (VIDEO)


Faktor | Suljagić i Kandić pred Parlamentom EU: Cijeli svijet se treba boriti protiv negiranja genocida\nEmir Suljagić u Parlamentu EU\n06.07.2020. / 21:00\nDanas je Parlament Evropske unije organizirao otvorenu sesiju povodom 25. godišnjice genocida u Srebrenici sa gostima-govornicima Natašom Kandić,direktoricom Fonda za humanitarno pravo, i Emirom Suljagićem, direktorom Memorijalnog centra Srebrenica.\nDiskusiju je moderirao Romeo Franz, predsjedavajući Parlamentarne delegacije za BiH i Kosovo.\n- Prije svega, želim zahvaliti Franzu, svim europarlamentarcima, te svima koji su radili na tome da se ova sesija dogodi. Izuzetno važno je da Memorijalni centar Srebrenica ima svoje saveznike na ovom nivou, te smo zajedno posvećeni borbi za istinu - kazao je Emir Suljagić, direktor Memorijalnog centra Srebrenica.\nDirektorica Fonda za humanitarno pravo Nataša Kandić je govorila o važnosti inicijative za RECOM, ali i o drugim aktivnostima koje se tiču borbe protiv negiranja gencida.\n- Želio sam iskoristiti priliku da razgovaram sa gostima o još uvijek teškom procesu pomirenja na Zapadnom Balkanu. Važno je napomenuti Inicijativu za Regionalnu komisiju za otkrivanje ratnih zločina i drugih kršenja ljudskih prava u bivšoj Jugoslaviji (RECOM), koji se spominje kao važna inicijativa u svakoj od šest rezolucija Evropskog parlamenta koje su uslijedile od godišnjeg izvještaja Evropske komisije o zapadnom Balkanu za 2018. godinu - kazao ja Romeo Franz.\nSkup je sa velikim interesom praćen u širem auditoriju iz cijele Evropske unije, a direktor Memorijalnog centra Srebrenica je zaključio da je i ovo važan korak ka kreiranju Liderske inicijative za Srebrenicu.\n- Mi smo započeli sa okupljanjem domaćih imenovanih i izabranih zvaničnika, donosilaca odluka, a želimo to proširiti na međunarodnom nivou, te razviti jednu stabilnu grupu Srebrenica Leadership Initiative, koja će imati snažne zagovaračke kapacitete u direktnom djelovanju vlada i parlamenata širom svijeta na borbi protiv negiranja genocida. Taj proces danas ima svoj okvir i upravo ovakvi događaji trebaju biti rezultat takve saradnje - zaključio je Suljagić.\nEmir SuljagićNataša KandićGenocid u Srebrenici


Insajder o slučaju Vulin: Izveštaj Uprave "strogo poverljiv"\nVesti Autor:Insajder14. okt. 201710:26 > 10:42\nSve što je Uprava za sprečavanje pranja novca utvrdila u slučaju porekla novca kojim je Aleksandar Vulin kupio stan stavljeno je pod oznaku strogo poverljivo, navodi Agencija za borbu protiv korupcije u odgovoru Insajderu. To znači da javnost ne može da sazna šta u izveštajima piše sve dok se oznaka tajnosti ne skine.\nDa se Uprava uopšte bavila slučajem Vulin vidi se iz dokumentracije koju je Insajder po Zakonu o dostupnosti informacijama od javnog značaja dobio od Agencije za borbu protiv korupcije.\nNaime, prilikom postupka provere tačnosti i potpunosti podataka u podnetom izveštaju o imovini funkcionera Aleksandra Vulina, Agencija za borbu protiv korupcije obratila se svim nadležnim institucijama. Ključno pitanje u ovom slučaju je na koji način je sadašnji ministar odbrane došao do 200.000 evra za kupovinu stana od nešto više od 100 kvadrata, a odgovor može dati Uprava za sprečavanje pranja novca Ministarstva finansija.\nAfera Vulin – kako je ministar u zemlju uneo 205.000 evra\nTetka iz Kanade "ućutkala" Vulina i uzburkala odnose u Vladi\nTako se Agencija za borbu protiv korupcije upravo obratila Upravi za sprečavanje pranja novca zbog, kako je navedeno, sumnji da je izvršeno krivično delo pranje novca. Agencija je od Uprave tražila, između ostalog, podatke o svim računima Vulina i njegove supruge, o računima osobe iz Kanade, ali i podatke za još jedno fizičko i pravno lice, koje je u dokumentaciji do koje je došao Insajder sakriveno.\nAgencija je tražila i podatke o tome na koji način je plaćena nekretnina – da li gotovinom Ili bezgotovinskim transferom, podatke o svim međusobnim transakcijama svih navedenih fizičkih i pravnih lica, podatke o računima u bankama u Kanadi kao i podatke o prijavljivanju iznošenja gotovine preko državne granice Kanade, piše Insajder.\nUprava za sprečavanje pranja novca dostavila je Agenciji za borbu protiv korupcije tažene podatke ali pod oznakom „strogo poverljivo“. Agencija je zbog toga odbila da Insajderu dostavi bez prethodne saglasnosti organa koji ju je označio tajnom, a to je Uprava za sprečavanje pranja novca.\nAgencija je, međutim, dodala da im Uprava već tri meseca ne odgovara da li ove podatke smeju da dostave javnosti.\n„Agencija je 20. juna ove godine zatražila od odgovornog lica Uprave da se u što kraćem roku izjasni da li je saglasno da se podaci koji su određeni kao tajni dostave jednom od podnosioca zahteva za pristup informacijama od javnog značaja. Do današnjeg dana Uprava još uvek nije Agenciji dostavila saglasnost za dostavljenje dokumenata“, navodi se u odgovoru Insajderu.\nI dok Agencija čeka odobrenje Uprave za sprečavanje pranja novca, novinari redakcije Insajder su na osnovu Zakona o pristupu informacijama zatražili i direktno od Ministarstva finansija nalaze Uprave za sprečavanje pranja novca iz izveštaja o imovini Aleksandra Vulina. Kako navode, odgovore još čekaju.\nIzveštaj Uprave za sprečavanje pranja novca trebalo bi da, između ostalog, pokaže da li institucije u Srbiji rade svoj posao u skladu sa zakonom, kao i da li postoji osnov da nadležno tužilaštvo pokrene postupak u slučaju porekla novca za kupovinu stana.\nPoreklo novca za stan nije istraživalo nijedno tužilaštvo\nMinistar Aleksandar Vulin kao i njegov pokret tvrde da su sve oko imovine Aleksandra Vulina nadležni organi istražili i da nisu pronađene nikakve protivzakonitosti. Činjenica je, međutim, da se nijedno tužilaštvo do sada nije bavilo poreklom novca kojim je sadašnji ministar odbrane kupio stan od 107 kvadrata, navodi Insajder.\nPrvo je od pokretanja postupka odustalo Tužilaštvo za organizovani kriminal, navodeći da nije njihova nadležnost, jer Vulin u trenutku kupovine stana nije bio ministar, već narodni poslanik. Ovo tužilaštvo je nakon donošenja odluke spise prosledilo Prvom osnovnom tužilaštvu.\nUbrzo nakon toga, Prvo osnovno tužilaštvo, u čijoj je nadležnosti bilo samo da proveri da li je Vulin u skladu sa Zakonom prijavio imovinu ili ne, odustalo je od postupka jer je utvrđeno da je Vulin uredno prijavio svoju imovinu.\nMeđutim, konkretni razlozi o obustavi postupka po svemu sudeći i dalje su tajna, jer je Prvo osnovno tužilaštvo u Beogradu odbilo da novinarima Insajdera dostavi kopiju odluke i službene beleške postupajućeg tužioca o prekidu postupka protiv Aleksandra Vulina kao i uvid u kompletne spise. Tužilaštvo je kao obrazloženje navelo da bi objavljivanje službene beleške možda ugrozilo ili otežalo neki budući sudski postupak koji Tužilaštvo može pokrenuti ukoliko pribavi nove dokaze.\nPrvo osnovno tužilaštvo u odgovoru Insajderu, međutim, napominje da se ono bavilo samo time da li je Vulin prijavio ili nije svoju imovinu, a da se nije bavio navodima vezanim za poreklo novca, jer to ne spada u nadležnost ovog Tužilaštva.\nKako navodi Insajder, dok se tužilaštva već mesecima između sebe „dobacuju“ predmetima i spisima o ovom slučaju, sadašnji ministar odbrane Aleksandar Vulin ni pred jednom institucijom, kao ni građanima još nije opravdao na koji način je stekao 200.000 evra.\nAgencija za borbu protiv korupcijeAleksandar Vulinstan\n27. jun. 2022 125\nKurti: Neću dozvoliti drugu Republiku Srpsku na Kosovu\nVučić sa Hilom: Otvoren razgovor o geopolitičkoj situaciji, investicijama…\nRadnici Fijata: Izvukli smo maksimum, očekujemo rešavanje svih detalja dogovora\n26. jun. 2022 151\n26. jun. 2022 133\nCvetanović: Vlast u Leskovcu protiv izgradnje fabrike zbog otrovnih materija\nRešenja testa iz srpskog/maternjeg jezika 12:36


Biznis.ba - Abramovič za dan izgubio 534 miliona dolara\nKad Amerika udari\nT. C. 14:43 / 10.04.2018.\nChelseaju ove sezone gotovo ništa ne ide od ruke, a sve su izglednije prilike da londonski klub naredne sezone nećemo gledati u Ligi prvaka. „Plavci“ igraju znatno lošije u odnosu na prošlu sezonu kada su osvojili trofej prvaka Engleske.\nMeđutim, za vlasnika Abramoviča postoje mnogo veći problemi od onih koje trenutno ima u Chelseaju. Prema pisanju medija Abramovič je samo jedan od 50 najbogatijih Rusa koje su žestoko pogodile nove sankcije Sjedinjenih Američkih Država prema Rusiji, jer su samo za jedan dan izgubili oko 12 milijardi dolara. Amerikanci su uveli mnoge sankcije za ruske biznismene, kompanije i političare, a na svojoj koži to je osjetio i Abramovič.\nKako piše „Moscow Times“, vlasnik Chelseaja nakon što su sankcije stupile na snagu u svega 24 sata izgubio je nevjerovatnih 534 miliona dolara. Zbog toga mnogi vjeruju da bi Chelsea na ljeto mogao prodati nekoliko igrača kako bi zaradio nešto novca.


Prof. dr Saša Brajović - Univerzitet Donja Gorica\nSaša Brajović je vanredni profesor na Odeljenju za istoriju umetnosti Filozofskog fakulteta Univerziteta u Beogradu. Predaje istoriju evropske umetnosti od 15. do 20. veka. Bavi se fenomenima i konceptima vizuelne kulture od renesanse do impresionizma. Težište njenog naučnog interesovanja je vizuelna kultura Crne Gore, posebno Boke Kotorske. Posvećena je fenomenu identiteta, njegove kontekstualizacije i vizualizacije, kao i percepciji i interpretaciji evropskog umetničkog nasleđa u oblasti jugoistočne Evrope.


Sud odbacio zaključak veštaka odbrane da su Haradinaj i Gucati uzbunjivači – GracanicaOnline.Info\nСуд одбацио закључак вештака одбране да су Харадинај и Гуцати узбуњивачи\n21. januara 2022. 2 min read\nOdbrana Nasima Haradinaja, optuženog za ometanje suda za zločine boraca OVK u Hagu i za zastrašivanje svedoka, dokazivala je preko veštaka En Majers da je Haradinaj „uzbunjivač“ i da uživa zaštitu od krivičnog gonjenja. Tvrdnju iz pisanog izveštaja Majersove da su Haradinaj i saoptuženi Hisni Gucati „uzbunjivači“, raspravno veće je, međutim, odbacilo, uz obrazloženje da o tome mogu zaključivati samo sudije, a ne veštak.\nU pisanom izveštaju sudu, Majers je, kao „veštak za uzbunjivanje“, napisala da Haradinaj i Gucati, po međunarodnim zakonima i pravnoj praksi, „uživaju zaštitu i kao uzbunjivači i kao osobe povezane sa uzbunjivačem, odnosno neimenovanom osobom koja im je dobrovoljno dostavila dokumente“.\nDanašnje svedočenje Majersove pred sudom, veće je, stoga, ograničilo na načelna pravno-proceduralna pitanja o „uzbunjivanju“, ne dozvoljavajući da se odbrana i veštak upuste u konkretnu primenu tih načela na slučaj Gucatija i Haradinaja.\nSudije su iz izveštaja veštaka odbrane izbrisale i konstataciju Majersove da se Haradinaj i Gucati kvalifikuju za „uzbunjivače“ zato što su, pre nego što su novinarima dostavili poverljive sudske dokumente, pokušavali da institucijama na Kosovu prenesu „svoju zabrinutost zbog ozbiljne nepravičnosti i pristrasnosti u radu“ suda i tužilaštva u Hagu, „uključujući neprimerenu koordinaciju sa srpskim zvaničnicima“.\nPo oceni Majersove, koju sud takođe nije prihvatio, optuženima zbog toga nije preostalo ništa drugo do da „dokaze, koji su im dostavljeni, puste u javnost, preko medija“.\n„Optuženi tvrde da su verovali da su u tim dokumentima dokazi o pristrasnosti (suda i tužilaštva)… kao i da su dokumenti autentični“, napisala je Majers u delu izveštaja koji sudije nisu prihvatile.\nMajersova je u odbranu Haradinaja svedočila kao „izvršni direktor Međunarodne mreže za uzbunjivanje“.\nTags: Nasim Haradinaj OVK Hisni Gucati\nPrevious KM: Uručeni ključevi stanova za 36 porodica i stipendije za najbolje sportiste


09:49 14 April 2021\nKina će bez sumnje nastaviti da radi na stvaranju digitalne nacionalne valute. To je izjavio zamenik predsedavajućeg Centralne banke Kine Fan Ivej na poslovnoj telekonferenciji o nacionalnoj valuti, zlatu, srebru i bezbednosti.\nKina preko juana uzvraća udarac Americi\nAko SAD nastave sa zaoštravanjem trgovinskog konflikta, moguće je da će kineska vlada dopustiti dodatnu devalvaciju juana, kako bi pomogla izvoznim kompanijama da se izbore sa pritiskom od povećanja carina, smatra istraživač sa Instituta za svetsku ekonomiju i politiku Akademije društvenih nauka Kine Džang Ming.\nKina ima moćne ekonomske alate koje bi mogla da koristi u svojoj borbi protiv mera Amerike.\nDržave Istočne i Južne Afrike razmatraju mogućnost da koriste kineski juan kao rezervnu valutu, zaključili su predstavnici centralnih banaka 14 afričkih zemalja na forumu u prestonici Zimbabvea.\nStrmoglavi pad: Obećanje iz Kine potopilo američku valutu\nDolar je potonuo na dvonedeljni minimum nakon što je kineski predsednik Si Đinping obećao da će smanjiti uvozne tarife.\nFinansijski torpedo Kine i Rusije: Kako potopiti američku dominaciju sa milijardu dolara


SDP Crna Gora | 2017 June 02\nYou are here: Home / Organizacija / 2017 / June / 2\nDemokratske reforme i ekonomsko socijalna obnova temelj djelovanja progresivnih snaga\n02/06/2017 / Aktuelno /Objavio - SDP SDP\nSDP povodom Dana partije predstavlja Manifest za okupljanje progresivnih snaga.\nKljučna poruka dokumenta je demokratske reforme i ekonomsko socijalna obnova kao temelj budućeg političkog i društvenog djelovanja progresivnih snaga.\nManifest definiše ključne političke elemente oko kojih bi se napravio dogovor progresivnih snaga kako bi se na njima zasnivala politika nove Vlade nakon promjene vlasti.\nCilj je već sada artikulisati temeljnu politiku nove Vlade koja bi bila Vlada reformi i obnove a istovremeno ozbiljna, realna, međunarodno uvažena. SDP smatra da građani zaslužuju već sada da im bude dostupna politička ponuda i kvalitetna i jasna politička alternativa koja jedino može obezbijediti promjenu vlasti nakon skoro 3 decenije.\nU Manifestu za okupljanje progresivnih snaga se navodi da se progresivnim snagama smatraju “svi građani , politički subjekti i ostali segmenti civilnog društva, mediji … – svi, koji su spremni da od Ustavne datosti – nezavisne, građanske, socijalno pravične i evroatlantske Crne Gore, krenu na građenje širokog društvenog dogovora o dugoročnom programu demokratskih reformi i ekonomsko-socijalne obnove Crne Gore”.\n“Uvjereni smo da su progresivne snage spremne da se okupe oko izrade Programa demokratskih reformi i obnove, koji će pokrenuti mukotrpan proces zaustavljanja sistemske socio-ekonomske i političke krize u koju Crna Gora već godinama tone kao poslednji autokratski ostatak Berlinskog zida na evropskom kontinentu”, kaže se u Manifestu.\n“Socijaldemokratska partija Crne Gore ( SDP ) je kao što je i najavila, po statusnom zaokruživanju nezavisne, građanske, evroatlantske i državotvorne agende, otkazala povjerenje 40. Vladi i planski otvorila novi demokratski prostor okupljanja progresivnih snaga Crne Gore oko programa demokratskih reformi i ekonomsko socijalne obnove Crne Gore.\nPokazalo se da postupnost i saradnja sa evroatlantskim partnerima je bolan ali jedino ostvarljiv put kretanja ka stabilnosti i procesu integracija kao demokratskom sidru.\nProgram Reformi i Obnove oko kojih bi se okupile progresivne snage će obavezati više Skuštinskih saziva i Vlada a kao proizvod stručnog i političkog dogovora domaćeg i međunarodnog partnerskog znanja”.\nSDP ističe u Manifestu da bi temeljni dokument nove vlasti bio Plan razvoja Crne Gore kao ustavna obaveza koja nikad nije izvršena. Plan razvoja treba da obezbijedi društveni konsenzus kod utvrđivanja državnih interesa u razvoju i na njegovom koncipiranju bi bio angažovan sav raspoloživi domaći ekspertski potencijal i vanjski stručnjaci . Pristup koji praktikuje i Evropska unija kako bi postigla stalnost svojih politika u ključnim oblastima života građana.\n“Iako politički raznorodna u opoziciji postoji velika podudarnost koncepta očuvanja državnih resursa , razvojnih prioriteta i vladavine prava kao ključnog preduslova održivog razvoja”, ističe se u Manifestu SDP-a.\nU okviru Dana SDP i Konvencije biće organizovana panel rasprava na temu okupljanja progresivnih snaga na kojem će učestvovati predsjednik SDP Ranko Krivokapić i prepoznati javni i društveni djelatnici iz civilnog sektora.


Zaev: Ukloniti političke barijere za napredak u budućnosti – FENA-BIZ\nHome Vijesti Zaev: Ukloniti političke barijere za napredak u budućnosti\nSARAJEVO, 8. maja (FENA) – Premijer Sjeverne Makedonije Zoran Zaev ocijenio je danas u Sarajevu da će povećanje trgovine između zemalja zapadnog Balkana i zemalja Evropske unije uslijediti ukoliko se ona unaprijedi između zemalja regije.\nZaev je danas učestvovao na samitu lidera šest zemalja zapadnog Balkana, upriličenom u sklopu Godišnjeg sastanka Evropske banke za obnovu i razvoj (EBRD,) što je bila prilika da lideri razgovaraju o mogućnostima i potencijalima za razvoj te pošalju poruku investitorima koji su došli u Sarajevo da je ovaj region siguran za investiranje.\nU izjavi za novinare napomenuo je da je upravo EBRD jedan od najvećih investitora u svim zemljama regije. One u Sjevernoj Makedoniji, kako je rekao, iznose gotovo dvije milijarde eura, te dodao da oni rade kapitalne infrastrukturne projekte, projekte iz oblasti energetike te povezivanja.\n– To trebamo i nastaviti raditi. Vjerujem da postoje velike mogućnosti za napredak u budućnosti naših zemalja. Potrebno je da se političari aktiviraju i uklone političke barijere za povezivanje i napredak – poručio je Zaev.\nPodsjetio je da je to bilo odmah vidljivo u slučaju njegove zemlje, budući da čim su riješili otvorena pitanja s Bugarskom i Grčkom, osjetili su ekonomske benefite među kojima je izdvojio porast bruto nacionalnog proizvoda (BDP) za 5,5 posto, a procent nezaposlenosti smanjio se za 7,7 posto.\nTakođer, kapacitet stranih investicija oborio je sve rekorde i porastao je na 624 miliona eura, što je za 2,6 posto više od prosjeka u posljednjih osam godina ili duplo bolje od najbolje godine od osamostaljena te zemlje, 2011. godine, kadda je vrijednost stranih investicija bila 340 miliona eura.\n– Već su dogovorene strane investicije iz Grčke u Sjevernoj Makedoniji u iznosu većem od milijarde eura, a sve to podrazumijeva otvaranje novih radnih mjesta i porast BDP-a, nove mogućnosti za izvoz – dodao je Zaev.\nS tim u vezi, na kraju je ohrabrio bh. političare da donose političke odluke, kao i političke predstavnike Srbije i Kosova da riješe probleme, jer je to najbolji način da se služi narodu i omogući bolji ekonomski standard.\nUIO – Za 201 milion KM veći prihodi od indirektnih poreza u BiH


Putin: Napad na Siriju vodi u terorizam\nPredsednik Rusije Vladimir Putin izjavio je da bi vojna intervencija SAD u Siriji mogla da izazove širenje sukoba izvan granica te zemlje.\nOn je istakao da sirijski pobunjenici stoje iza napada izvršenog hemijskim opružjem, koji je imao za cilj da izazavove pretnju SAD vojnom intervencijom protiv režima sirijskog predsendika Bašra al-Asada.\n"Nema sumnje da je bojni otrov upotrebljen u Siriji", napisao je Putin i dodao, "ali sve ukazuje na to da ga nije upotrebila sirijska vojska, već opozicione snage, da bi izazvale intevrenciju moćnih stranih porovitelja". Predsednik Rusije je istovremeno upozorio da bi eventualni američki vojni napad na Siriju koji bi se dogodio bez odobrenja Ujedinjeneih nacija potkopao uticaj svetske organizacije i sa sobom doneo rizik izbijanja šireg regionalnog sukoba.\nPutin je naveo da je alarmantno to što je vojna intervencija u drugim državama postala "uobičajena" stvar za SAD. On je naveo da je njegovo neuobičajeno obraćanje u "Njujork Tajmsu" prilika da se "direktno obrati američkom narodu i njihovim političkim liderima".


Nataša Kandić: Haški tribunal treba da uči našu decu istoriji! - PressReader\nNataša Kandić: Haški tribunal treba da uči našu decu istoriji!\nOpozicionare interesuje isključivo Beograd. Jer em će kroz budžet dobiti ogroman novac na raspolaganju, em neće morati da se bakću s Kosovom, Republikom Srpskom, Srbima u Crnoj Gori, niti da rešavaju važna državna pitanja\nČlan Predsedništva SNS Vladimir Orlić najavio je juče da će za 14 ili 15 dana biti održan Glavni odbor\nSNS, na kojem će biti doneta odluka o održavanju izborne Skupštine stranke koja će, kako je potvrdio, biti između 21. i 24.oktobra, kao i o izboru lokalnog stranačkog rukovodstva. On je kazao da su dva predloga o izboru lokalnog rukovodstva stranke - jedan da se to učini na jesen, a drugi posle izbora na proleće sledeće godine, a da će konačna odluka biti doneta na Glavnom odboru.\nNaveo je da će na sednici Glavnog odbora biti precizno uređeno i kako će biti organizovana Skupština stranke, jer je, kako kaže, reč o preciznim procedurama i o suštinskoj demokratiji. - Hoćemo da se dobro pripremimo za izbore u martu i aprilu sledeće godine, a između 21. i 24 . oktobra ne samo da ćemo pružiti priliku svim članovima stranke da se izjasne o tome kako vide najviše stranačke organe u budućnosti, nego ćemo govoriti i o programskim rešenjima i kako vidimo Srbiju u godinama koje dolaze istakao je Orlić na konferenciji za medije u sedištu SNS-A. Kazao je da će se na Skupštini stranke baviti rezultatima i poslovima koje su obećali narodu i šta je od toga realizovano, kao i o projektima Srbija 2025, ali i o Srbiji 2030. i planovima koje treba da se uspostave, a važni su za budućnost zemlje.\n- Da održavamo taj dobar ritam i dinamiku koju smo uspostavili, a koja čini Srbiju boljim mestom za život. S tim rezultatima izaći ćemo pred narod u martu i aprilu sledeće godine - navodi Orlić. Na pitanje kakve promene očekuje na Skupštini, pre svega kada je reč o potpredsednicima stranke, uz konstataciju i da je lider\nSNS Aleksandar Vučić ranije najavljivao mogućnost povlačenja sa čela stranke, Orlić je kazao da SNS uvek u demokratskom postupku čuje šta kažu članovi, uvaži svačije mišljenje i svaki predlog stavi na glasanje.\nMislim da je fokus samo na beogradske izbore, na čemu insistira deo javnosti i političkih aktera, potpuno pogrešan i unapred gubitnički, poručio je juče Đorđe Vukadinović, politički analitičar i nekadašnji narodni poslanik, govoreći o tome da li može ujedinjena opozicija da pobedi u prestonici Srbije.\nNataša Kandić, osnivač Fonda za humanitarno pravo, privržena je opoziciji, ali i svemu što je protiv Republike Srbije. Svoje licemerje je pokazala još jednom u vidu poruke koju je ostavila na Tviteru. Ona je za problematično našla to što politikologu Jeleni Vukotić smeta ideja da srpskoj deci, metaforično rečeno, Haški tribunal drži čas istorije. „Članovi SNS se preporučuju za funkcije, tako ’ekspertkinja’ Jelena Vukoičić kaže: ’Mogućnost da deca uče na osnovu podataka Haga je dosta problematična, te se treba ozbiljno pozabaviti time da do toga ne dođe.’ Još malo pa zatvor ako se neko pozove na Haški tribunal. Svi ćute“, napisala je Kandićeva.\nMeđutim, kako Alo! saznaje, opozicione stranke bliske Draganu Đilasu, predsedniku SSP-A, ne planiraju slučajno da bace sve karte na glavni grad.\n- Njih jednostavno parlamentarni i predsednički izbori trenutno preterano ne zanimaju. Opozicionare interesuje samo Beograd, jer je gradonačelnik glavnog grada treća po značaju funkcija u državi. Em će kroz budžet prestonice dobiti ogroman novac na


Štrbac: Voleo bih da je istinu izgovorila Kitarovićeva\nTanjug 5. septembra 2019. 12:29\nBANJALUKA, 5. septembra (Tanjzg) – Direktor Dokumentaciono-informacionog centra „Veritas“ Savo Štrbac ocenio je danas da je kandidatkinja za hrvatskog predsednika Katarina Peović iznela istinu, rekavši da su Srbi u Hrvatskoj danas kao Jevreji u nacističkoj Nemačkoj, ali da bi voleo da je tu istinu izgovorila aktuelna predsednica Hrvatske Kolinda Grabar Kitarović.\nŠtrbac je za Srnu rekao da je ono što govori Kitarovićeva i ostali zvaničnici Hrvatske o položaju Srba u toj zemlji laž i ocenio da je predsednica Hrvatske „pobrkala lončiće“ i kada je rekla da je zemlju od fašizma u Drugom svetskom ratu branilo pola miliona antišašista, prenosi RTRS.\n„Ona je u stvari mislila na pola miliona ‘branitelja’ koji su devedesetih ‘odbranili’ Hrvatsku tako što su je oslobodili od Srba“, smatra Štrbac.\nKako je objasnio, do tog zaključka je došao nakon razgovora sa istoričarima i iscrpne analize hrvatskih izvora, posebno hrvatske „Vikipedije“ iz koje je jasno da kada se saberu svi Hrvati – učesnici Drugog svetskog rata – i ustaše i „domobrani“ i partizani da ih nije bilo ni pola miliona.\n„S druge strane, prema zvaničnom državnom registru u ratu devedesetih je učestvovalo oko pola miliona ‘branitelja’ „, rekao je Štrbac.\n„Tako potencijalni kandidat za predsednika Hrvatske, pevač Miroslav Škoro, glasno traži da se ukine SDS S zbog izjava njenog predsednika Milorada Pupovca da Hrvatska postaje faktor nestabilnosti na prostoru bivše Jugoslavije jer promoviše nesnošljivost prema drugim narodima, pokušava da rehabilituje ustaštvo u čemu važnu ulogu imaju pojedini pripadnici katoličke crkve“, zaključio je Štrbac.


Posjeta delegacije Južne Osetije – poklon Republici Srpskoj za 26. rođendan | Trebevic.net\nPosjeta delegacije Južne Osetije – poklon Republici Srpskoj za 26. rođendan\nNačelnik Opštine Istočno Novo Sarajevo Ljubiša Ćosić i predsjednik Južne Osetije Anatolij Bibilov ocijenili su danas u Istočnom Sarajevu da je posjeta delegacije Južne Osetije Republici Srpskoj povodom 9. januara – Dana Republike, veliki i iskreni poklon Srpskoj za njen 26. rođendan.\n“Izražavam zadovoljstvo time što je predsjednik Južne Osetije Anatolij Bibilov, zajedno sa svojim saradnicima, posjetio opštinu Istočno Novo Sarajevo i Grad Istočno Sarajevo”, rekao je Ćosić novinarima nakon sastanka, kojem je prisustvovao i poslanik SNSD-a u Narodnoj skupštini Republike Srpske Marko Vidaković.\nĆosić je dodao da je imao priliku da i kao načelnik opštine i kao predsjednik Saveza gradova i opština Republike Srpske bude domaćin rukovodstvu Južne Osetije.\nOn je naglasio da je tokom ove dvodnevne posjete pokazano i dokazano da i pored velike geografske udaljenosti postoji čvrsta veza između srpskog i osetinskog naroda.\nDelegacija Južne Osetije položila vijenac na spomenik Čurkinu (Foto: RTRS)\n“Istorijska povezanost sa bratskim ruskim narodom, gotovo ista politička opredjeljenja i neprestana borba za prava svih naših naroda na slobodu još su jedan pokazatelj koliko je opravdana ova posjeta rukovodstva Južne Osetije Republici Srpskoj povodom njenog 26. rođendana”, istakao je Ćosić.\nOn je uvjeren da će ova posjeta biti još jedna u nizu međusobnih posjeta delegacija Južne Osetije i Republike Srpske, što će dodatno učvrstiti i ojačati prijateljsku i bratsku saradnju dva naroda.\n“Rusi su ginuli za ovu opštinu i ovaj grad, oni su se hrabro borili i u borbi za narod Južne Osetije, i zato želim da im u ime građana ovog grada i opštine izrazim našu veliku zahvalnost i odam počast”, poručio je Ćosić.\nBibilov nije krio zadovoljstvo prijemom i dobrodošlicom, ne samo danas u Istočnom Sarajevu, nego i prethodnih dana u Banjaluci, pri čemu je posebnu zahvalnost iskazao predsjedniku Republike Srpske Miloradu Dodiku koji je rukovodstvu Južne Osetije uputio poziv za zajedničku proslavu 9. januara – Dana Republike Srpske.\n“Što se tiče Istočnog Sarajeva, nismo mogli a da ne posjetimo ovaj grad i opštinu Istočno Novo Sarajevo, i to prije svega jer smo uvidjeli da je na jednoj ledini, bez igdje ičega, vrlo brzo izgrađen moderan grad”, naglašava Bibilov.\nNismo mogli, dodao je Bibilov, da ovdje, u Republici Srpskoj, ne odamo poštu jednom od najvećih ruskih diplomata Vitaliju Ćurkinu, kome smo danas položili vijenac na spomenik.\n“Mi nećemo i ne možemo da odemo iz ovog kraja, a da ne posjetimo grobove i položimo cvijeće u pomen ruskim dobrovoljcima koji su dali svoje živote za slobodu srpskog naroda”, kategoričan je Bibilov.\nPredsjednik Južne Osetije posebno je zahvalio Ćosiću i njegovim saradnicima na srdačnom i toplom prijemu, pri čemu je naglasio da još jednom svim građanima Republike Srpske čestita 9. januar – Dan Republike.\nDelegacija Južne Osetije sinoć je započela dvodnevnu posjetu Istočnom Sarajevu.\nOsim predsjednika Bibilova, u delegaciji Južne Osetije su ministar spoljnih poslova Dmitrij Medojev, šef administracije predsjednika Igor Kozajev i savjetnik ministra spoljnih poslova Gela Valijev.\nDelegacija Južne Osetije, u okviru posjete Srpskoj povodom 9. januara – Dana Republike, prethodno je boravila u Banjaluci, gdje je potpisan meomrandum o saradnji dvije republike.\nOne thought on “Posjeta delegacije Južne Osetije – poklon Republici Srpskoj za 26. rođendan”\ndabogda vi svi završili u južnoj osetiji, a grad ostavili građanima i civilizovanim ljudima koji misle na dobro svoje djece!


Na osnovu Sporazuma o saradnji Republike Srbije i EVRODŽAST-a, u Hagu je, u sedištu te organizacije, otvorena kancelarija Srbije, čime je Srbija dobila i svog oficira za vezu u okviru ove organizacije, sa istim pravima u pružanju i zahtevanju relevantnih informacija od strane drugih država, članica EVRODŽAST-a.\nTužioci za vezu sa EVRODŽAST-om učestvuju u koordinacionim sastancima u cilju poboljšanja borbe protiv prekograničnog kriminala, a Srbija je, od 2015. godine, sa tom organizacijom sarađivala na 150 slučajeva.\nSporazum o saradnji Republike Srbije i EVRODŽAST-a potpisali su ministarka pravde Nela Kuburović i predsednik te organizacije Ladislav Hamran 12. novembra 2019. godine u Beogradu.\nPotpisivanjem tog sporazuma stvoreni su neophodni preduslovi za unapređenu operativnu i stratešku pravosudnu saradnju i razmenu informacija i dokaza između EVRODŽAST-a i Srbije.\n"Potpisivanjem sporazuma sa EVRODŽAST-om, Srbija je značajno ojačala svoje kapacitete u borbi protiv organizovanog i transnacionalnog kriminala, posebno imajući u vidu da kriminal i kriminalci ne poznaju nacionalne granice. Bliska prekogranična saradnja i delotvorna razmena informacija između nadležnih srpskih organa sa kolegama iz Evrope, od suštinskog su značaja za efikasnu i odlučnu borbu protiv kriminala", istakla je ministarka Kuburović tom prilikom.\nPotpisivanjem Sporazuma o saradnji, Srbija može da učestvuje u razmeni podataka o ličnosti i dokaza sa tužiocima i istražiteljima iz čitave Evrope.\nEVRODŽAST je do sada potpisao Sporazum o saradnji i sa Severnom Makedonijom, Crnom Gorom i Albanijom.\nIzvor: Vebsajt Ministarstvo pravde, 12.03.2020.


RTS :: Ko plaća a ko ne plaća test na koronavirus, gde se obavlja i kakva je procedura\nSrbija danas Ko plaća a ko ne plaća test na koronavirus, gde se obavlja i kakva je procedura\npetak, 22. maj 2020, 14:30 -> 00:04\nKo plaća a ko ne plaća test na koronavirus, gde se obavlja i kakva je procedura\nU zdravstvenim ustanovama Srbije počelo je testiranja građana na kovid 19 na lični zahtev, a u toku je i kontaktiranje domaćinstava, po slučajnom uzorku, koji bi dobrovoljno učestvovali u istraživanju o raširenosti infekcije koronavirusom i potencijalnom sprečavanju daljeg prenošenja.\nU novopazarskom i kruševačkom Zavodu za javno zdravlje već su urađena prva testiranja građana na lični zahtev, najčešće onih koji putuju u inostranstvo.\n"Mi smo kao Zavod to pre 3 dana počeli da radimo. Do sada smo imali 20...prvog dana 28, drugog dana 14 zahteva", kaže dr Šefalid Spahić, ZZJZ Novi Pazar.\nPredrag Pavlović, iz ZZJZ Kruševac, napominje da ko želi može da dođe od 8 do 10 sati i dobrovoljno se testira, ali uz plaćanje 6.000 dinara, da se koristi pi-si-ar metod koji je za sada najpouzdaniji.\nPo uplati novca na žiro-račun, koji se može naći na sajtovima Covid 19 i Republičkog fonda za zdravstveno osiguranje, građani mogu otići na testiranje u najbliži zavod ili dom zdravlja, a rezultati se čekaju od 24 do 48 sati od uzimanja brisa.\nPravo na besplatno testiranje imaju svi građani sa simptomima infekcije koronavirusom ili ako su bili u kontaktu sa zaraženom osobom, zatim pacijenti koji idu na operacije, kao i studenti i maloletna lica koja putuju u zemlje koje traže rezultat pi-si-ar testa.\nU toku je i nacionalno istraživanje reprezentativnog uzorka populacije Srbije uzrasta 7 i više godina koje će pomoći u sticanju uvida o raširenosti infekcije korona virusom.\n"Pozivamo ljude i informišemo ih prvo o kakvom se istraživanju radi i da je to sve poverljivo, da su podaci zaštićeni i da se koriste isključivo za istraživačke svrhe, ukoliko pristanu da učestvuju u istraživanju dobijaju informaciju o tome da li su stvorili antitetla na virus, odnosno da li su bili u kontaktu sa virusom ili ne.Popunjava se kratak upitnik i uzima se krv kao u svakoj laboratoriji", objašnjava dr Katarina Ristović.\nDo sada su u Zlatiborskom okrugu uzeti uzorci za analizu čanova dve porodice, iz Kosjerića i Užica, a kontaktiranje sa porodicama na teritoriji Srbije trajaće do početka jula.


Zvezda ''prevršila meru'' - Sportske.net\nZvezda ''prevršila meru''\nTo je ocena nekadašnjeg Zvezdinog fudbalera i funkcionera UEFA Dušana Maravića, na odluku Evropske kuće fudbala da klub sa Marakane eliminiše sa evro scene.\nIako je predsednik FSS Tomislav Karadžić najnovijim izjavama podgrejao kakvu-takvu nadu navijačima Crvene zvezde da bi UEFA mogla da preispita jučerašnju odluku o jednogodišnjoj eliminaciji crveno-belih iz evro-takmičenja, dugogodišnji funkcioner UEFA Dušan Maravić sumnja da bi Zvezda uopšte trebalo da se žali.\nOn, naime, smatra da su ljudi u UEFA potpuno nepristrasno i objektivno sagledali situaciju u Crvenoj zvezdi i da su na osnovu svih činjenica doneli odluku o suspenziji crveno-belih na godinu dana.\n''Kada donose odluke, oni dobro mere i nemaju ništa protiv nijednog kluba i saveza u Evropi. Potrebno je zato da klub analizira situaciju sa FSS i donese odluku da li da se žale'', izjavio je Maravić, a prenosi ''Tanjug''.\nZa njega eliminacija Zvezde iz Evrope nije iznenađenje, jer je, kako je rekao, Crvena zvezda ''prevršila meru''.\n''U UEFA nisu hteli više da čekaju, jer su ljudi iz Zvezde prevršili meru, pa zato smatraju da će im narednih godinu dana služiti da se konsoliduju, kako pravila nalažu'', zaključio je Maravić.


Home/Vesti • Računovodstvo / revizija /Ističe rok za dostavljanje konsolidovanih finansijskih izveštaja za 2018. godinu\n25.07.2019.VestiRačunovodstvo / revizijaAPR, Konsolidovanje, Finansijski izveštaji\nAgencija za privredne registre podseća obveznike koje imaju obavezu dostavljanja konsolidovanih finansijskih izveštaja da 31. jula 2019. godine ističe rok za dostavljanje konsolidovanih finansijskih izveštaja za 2018. godinu.\n„Agencija za privredne registre podseća sve obveznike koji imaju kontrolu nad jednim ili više pravnih lica, odnosno imaju obavezu sastavljanja i dostavljanja konsolidovanih godišnjih finansijskih izveštaja za ekonomsku celinu, u skladu sa članom 27. Zakona o računovodstvu, da 31. jula 2018. godine (sreda), do 24 časa, ističe Zakonom propisani rok za dostavljanje konsolidovanih godišnjih finansijskih izveštaja za 2018. godinu.\nNapominjemo da su sve informacije, u vezi sa konsolidovanim godišnjim finansijskim izveštajima za 2018. godinu, objavljene u okviru Registra finansijskih izveštaja u delu – Uputstva za dostavljanje finansijskih izveštaja“ – „Vrste izveštaja za 2018. godinu i njihova sadržina“ – „Konsolidovani godišnji finansijski izveštaj“. Za sva dodatna objašnjenja na raspolaganju je mejl adresa finizvestaji@apr.gov.rs.\nSkrećemo pažnju korisnicima da prilikom elektronskog potpisivanja dokumentacije i zahteva treba da imaju instaliranu poslednju verziju NexU aplikaciju – verzija 1.17, koja se može preuzeti iz Aplikacije za potpisivanje PDF dokumenata. Izuzetno, korisnici koji imaju izdate stare MUP-ove sertifikate treba da preuzmu NexU aplikaciju – verzija 1.06.\nZa sva pitanja u vezi pristupa Posebnom informacionom sistemu Agencije ili problema sa potpisivanjem korisnici se kao i do sada mogu obratiti na mejl adresu sd@apr.gov.rs.“


Vesti online / Vesti / Srbija / Mediji: Džefri Najs "košta" 2.200 evra dnevno\nOsim toga, kako navodi prištinski list Zeri, Najs je tražio i da mu se plate putni troškovi.\nList podseća da je Najs u Haškom tribunalu vodio proces protiv bivšeg predsednika Srbije Slobodana Miloševića, kojeg je nazivao "balkanski kasapin" i tvrdio da ima dokaze za njegove navodne zločine. Podseća se takođe da Milošević nije doživeo presudu Haškog tribunala.\nNajsa je kao advokata sada angažovao Sami Ljuštaku koji se, kako se navodi, borio protiv režima Miloševića. On će predstavljati odbranu za bivšeg komandanta Dreničke zone, pred Specijalizovanim većima u Hagu.\nDžerfi Najs će od sada pa nadalje biti u kosovskom timu i to ne samo u odbrani Ljuštakua. To je, piše list, potvrdio i Driton Ljajči koji vodi Kancelariju zaduženu za pomoć optuženim pripadnicima OVK.\n- Džefri Najs je angažovan da bude deo odbrane komandanta Dreničke zone, Samija Ljuštakua -rekao je Ljajči u izjavi za T7.\nTo je potvrdio i šef Kancelarije za zaštitu potencijalnih optuženih od strane Specijalnog suda, Driton Ljajči. "Budžet je dodeljen, i očekujemo da se susretnemo sa advokatom Najsom u Hagu. Ali, čekamo i na usvajanje budžeta Kosova kako bi sve bilo u redu", rekao je Ljajči.


RTS :: Nova fabrika italijanskog investitora u Subotici\nSrbija danas Nova fabrika italijanskog investitora u Subotici\nNova fabrika italijanskog investitora u Subotici\nčetvrtak, 17. maj 2018, 14:45 -> 10:51\nU Subotici je, samo šest meseci od početka izgradnje, otvorena fabrika "Plastikam Ist", kojom se italijanski investitor pridružio svetskim kompanijama u industrijskoj zoni u Malom Bajmoku. U fabriku je investirano tri miliona evra, a u prvoj fazi zaposleno je trideset radnika.\nNakon 60 godina poslovanja, italijanska porodična kompanija za proizvodnju plastičnih komponenti za elektroindustriju "Kaminada" odlučila je da svoju prvu fabriku u inostranstvu izgradi u Srbiji.\n"Razlog za naš izbor Srbije je konkurentna radna snaga, stručnost i dobra organizacija poslovanja, što je stavlja u među najbolje za poslovanje među istočnoevropskim zemljama", rekao je Aldo Kaminada, direktor kompanije "Kaminada".\n"Italija sa Srbijom ove godine želi da ostvari četiri milijarde evra trgovinske razmene", objašnjava Matijas Klajvaz, ataše za ekonomiju Ambasade Italije u Beogradu.\nSvi nivoi vlasti u Srbiji predano su radili da se investitoru obezbedi brz i nesmetan početak poslovanja.\n"Svedoci smo da je Srbija stabilno mesto za strana ulaganja, pre svega zahvaljujući temeljnoj i ne lakoj politici reformi predsednika Aleksandra Vučića", istakao je Dragi Vučković, načelnik Severnobačkog upravnog okruga.\n"Činjenica je da dajemo tri do pet hiljada evra po novootvorenom radnom mestu, a obuhvat je od deset do sto radnih mesta", naglasio je Ognjen Bijelić, pokrajinski sekretar za regionalni razvoj, koji je pozvao rukovodstvo fabrike da već od septembra konkuriše.\nSvi proizvodi fabrike „Plastikam Ist" namenjeni su izvozu, a jedan od najvažnijih partnera je kompanija „Ametek" koja takođe posluje u subotičkoj industrijskoj zoni.


Rukometaši BiH sutra protiv Turske - Visokoin.com\nRukometaši BiH sutra protiv Turske\nMuška rukometna reprezentacija Bosne i Hercegovine, koja se u subotu okupila u Sarajevu pred nastavak kvalifikacija za svjetsko prvenstvo 2013. u Španiji, sutra će odigrati prvi od dva prijateljska susreta protiv selekcije Turske.\nDruga utakmica na programu je 28. decembra, a oba susreta igrat će se u dvorani “Ramiz Salčin” – Mojmilo u 18.00 sati.\nNakon prve faze priprema uslijedit će šestodnevna pauza, a najbolji bh. rukometaši ponovo će se okupiti 4. januara, kada je planirano da se ekipi priključe Enid Tahirović, Nikola Prce, Adnan Harmandić i Damir Doborac.\nU okviru Šeste kvalifikacione grupe izabranicima selektora Dragana Markovića preostala su još dva susreta sa selekcijom Grčke, 11. januara u Goraždu i četiri dana kasnije u Solunu.\nU dosadašnjem toku kvalifikacija rukometaši BiH su početkom novembra odigrali dva susreta sa selekcijom Kipra u kojima su slavili s 38:20 i 32:26.


Konkursi razvojnog fonda APV\nОбјављено 05 септембар 2017\nObaveštavamo Vas da Razvojni fond i dalje ima otvorene konkurse za pravna lica i preduzetnike i za registrovana poljoprivredna gazdinstva.\nKamatne stope godišnje iznose 1% ukoliko je sredstvo obezbeđenja bankarska garancija i 2% ukoliko je sredstvo obezbeđenja hipoteka kada korisnik kredita dolazi iz lokalne samouprave sa teritorije Vojvodine koje se nalaze u trećoj i četvrtoj grupi razvijenosti ( Alibunar, Bač, Bela Crkva, Žabalj, Žitište, Irig, Kovačica, Kovin, Mali Iđoš, Nova Crnja, Novi Bečej, Odžaci, Plandište, Sečanj, Srbobran, Titel, Čoka, Šid i Opovo ). Kamatne stope su više za jedan procentni poen ukoliko korisnik kredita dolazi iz lokalne samouprave koje spadaju u prvu i drugu kategoriju razvijenosti i u zavisnosti od instrumenta obezbeđenja iznose 2 ili 3% godišnje\nKrediti se odobravaju sa rokovima vraćanja do 7 godina kada je reč o kreditiranju pravnih lica i preduzetnika, odnosno do 6 godina kada se radi o kreditiranju poljoprivrednih gazdinstava. Grejs period za pojedine kreditne linije je čak 2 godine.\nTakođe, omogućeno je i davanje ručne zaloge na novokupljenu pogonsku mehanizaciju kod kreditiranja registrovanih poljoprivrednih gazdinstava pa tako sada poljoprivrednici uz 20% učešća mogu dati zalogu na predmet kupovine.\nSve dodatne informacije mogu se dobiti lično na adresi Bulevar cara Lazara 7a, Novi Sad, u Sektoru za kredite, elektronskim putem: JLIB_HTML_CLOAKING ili telefonskim putem na broj: 021/454-334;


SKUPŠTINA AP VOJVODINE NA NAREDNOM ZASEDANJU O EMITOVANJU HARTIJA OD VREDNOSTI I JAVNIM PREDUZEĆIMA\nSkupštine Vojvodine trebalo bi na narednom zasedanju da se izjasni o predlogu za prestanak važenja ranije donete odluke o emitovanju dugoročnih hartija od vrednosti radi jačanja finansijskog potencijala Razvojne banke Vojvodine (RBV).\nNa sednici će biti razmatran i predlog pokrajinske skupštinske odluke o pokretanju i načinu sprovođenja postupka zaduživanja (pokrajine) emitovanjem dugoročnih hartija od vrednosti.\nVlade Srbije i Vojvodine potpisale su prošle godine sporazum da status RBV bude rešen po modelu prenosa imovine i obaveza na neku drugu banku i na budući Razvojni fond Vojvodine (RFV).\nKako je ranije navedeno, Pokrajina i Republika će, na osnovu tog sporazuma, emitovati obveznice, u ukupnom iznosu od skoro deset milijardi dinara, što praktično znači "unovčavanje" imovine i potraživanja odnosno prenošenje u RFV.\nSkupština Vojvodine na prethodnoj sednici usvojila je Zakon o Razvojnom fondu Vojvodine, nakon što je ugašena Razvojna banka, a na osnovu sporazuma između Republike i Pokrajine. Te odluke, nastavak su finansijske konsolidacije.\nNa dnevnom redu sednice, za koju je predloženo 13 tačaka, su i predlozi odluka o javnim preduzećima "Vode Vojvodine", "Vojvodinašume" i "Zavod za urbanizam Vojvodine".\nPoslanici će se izjasniti i o predlozima za razrešenje i imenovanje direktora Pokrajinske direkcije za robne rezerve i predsednika Skupštine "Dnevnik Holdinga" kao za izbor članova Saveta nacionalnih zajednica Skupštine AP Vojvodine.


Jubilej festivala na Paliću - Kultura - Dnevni list Danas\nPočetna » Kultura » Jubilej festivala na Paliću\n0Piše: FoNet 09. jula 2018. 17.56\nOn je istakao da se, za razliku od 2017. godine, ovogodišnji festival dočekuje finansijsksi lagodnije.\n„Nadam se da će država, pokrajina i grad Subotica potpisti Memorandum, da će se tačno znati ko i koliko sredstava odvaja i da će to biti zakonska obaveza“, izjavio je Zelenović.\nIzvršni producent festivala Nenad Dukić je istako da je ovogodišnji program raznovrstan u smislu prisustva različitih evropskih kinematografija čiji filmovi ulaze u red najboljih u prvoj polovini 2018. godine.\n„Evropski autori osećaju odgovornost i potrebu da se bave problemima sa kojima se suočava evropsko društvo, od migrantske i socijalne krize do krize vrednosti u liberalnom kapitalizmu, što su glavne teme filmova“, kazao je Dukić.\nOn je istakao da će festival otvoriti i zatvoriti filmovi van konkurencije.\nPrvi je „Sretni Lazar“ režirala Alis Ročver, koji je u Kanu dobio nagradu za najbolji scenario, a drugi je kontraverzni rumunski film „Ne dodiruj me“, koji je na Berlinskom festivalu dobio Zlatnog medveda, rekao je Dukić.\nPored ta dva filma, prikazaće se još 12 ostvarenja u takmičarskoj konkurenciji.\nNa ovogodišnjem festivalu biće prikazano i pet filmova koji su dobitnici Luks nagrade, koju je ustanovio Evropski parlament.\nSelektor Glavnog programa Miroslav Mogorović naglasio je da je novitet fetivala dokumentarni program, koji je uveden ove godine.\nOn je, takođe, istakao značaj infrastrukturnih promena, koje su doprinele da se obezbedi dovoljno prostora za prikazivanje svih filmova.\nMogorović je predstavio i članove žirija ovogodišnjeg festivala. To su francuski glumac Ibrahim Koma, mađarska rediteljka Indiko Enjedi, producentkinja iz Litvanije Ieva Norvilijen, scenarista i reditelj iz Holandije Marinus Grothof i srpska glumica Nataša Ninković.\nFestival traje od 14. do 20. jula, a organizovan je besplatan prevoz iz Beograda i Novog Sada do Palića.\nfestival evropskog filma na palicu, palicBeograd


WTA LISTA Nina Stojanović i dalje najbolja Srpkinja, veliki pad Krunićeve - MaxBet Sport\nSrpske teniserke Nina Stojanović i Ivana Jorović zadržale su 98. i 99. mesto na najnovijoj WTA listi. Stojanović na 98. mestu ima 619 bodova, a Jorović na 99. ima 616. Aleksandra Krunić pokvarila je plasman za 23 pozicije i sada je 169. teniserka sveta sa 362 boda.\nOd 16:30 u Lincu igraju Blinkova – Kozlova, a u kladionici MaxBet je kvota na pobedu Blinkove 1.50.\nPrva je i dalje Australijanka Ešli Barti sa 7.096 bodova, ispred Čehinje Karoline Pliškove sa 6.015. Japanska teniserka Naomi Osaka u nedelju je osvojila turnir u Pekingu, pobedom u finalu nad Barti, pa je napredovala za jedno mesto, do trećeg, a na četvrto mesto pala je Ukrajinka Elina Svitolina.\nTagovi:aleksandra krunićIvana JorovićNina StojanovićWTA lista\nŽenski tenis nam je jezivo loš


e mobilnost - Bajsologija - strana 3\ne mobilnost, Izdvajamo 1 / 26.06.2019\nOvaj mali, potpuno električni skuter je idealan saputnik za vožnju po gradskom centru. Takođe, on savršeno doboro može poslužiti i kao prevozno sredstvo od kuće do posla i nazad. Može... Čitaj dalje\nModa iz Silicijumske doline stigla i u Srbiju: Električni trotinet košta 300 evra, a zbog brzine vožnja će biti uređena zakonom\ne mobilnost, Izdvajamo 1 / 25.06.2019\nSve više dobijaju na popularnosti, a električne trotinete voze uglavnom poslovni ljudi. To je „moda“ koja je stigla iz svetskog centra tehnologije – Silicijumske doline u Kaliforniji. Dok je u... Čitaj dalje\ne mobilnost / 21.06.2019\nPočela je izrada novog Zakona o bezbednosti saobraćaja koji će, između ostalog, regulisati i vožnju električnih trotineta pošto ih sve više ima na našim ulicama, a pojedini mogu da razviju... Čitaj dalje\ne mobilnost / 20.06.2019\nGlavni grad Francuske ima 12 operatera trotineta, više od celih Sjedinjenih Američkih Država, a po poslednjem istraživanju, oni upravljaju sa oko 20.000 tih malih vozila na dva točka. Oštećeni trotineti... Čitaj dalje\ne mobilnost / 19.06.2019\nPriča počinje pre bezmalo deset godina, kada su francusku prestonicu i ostale velike gradove preplavili bicikli za javnu upotrebu, nazvani Velib (skraćenica od reči “velo”, odnosno bicikl i “liberte”). U tu svrhu,... Čitaj dalje\nElektričnih trotineta ima sve više, ali oni još uvek nisu zakonski reglusani i njihovi vozači smeju da se guraju sa pešacima, bez obzira na to što voze uglavnom po trotoarima,... Čitaj dalje


Google+ OGLASI NEKRETNINE PLANDIŠTE: PLANDIŠTE - STANOVI (OGLASI NEKRETNINA)\nPLANDIŠTE - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Plandištu. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Plandištu, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Plandištu. Obavezno postavite i fotografije stana u Plandištu jer kako bi se reklo - fotografija govori hiljadu reči, tj postavljavljanjem fotografije stana koji prodajete u Plandištu Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Plandištu. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Plandištu nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Plandištu, možete postaviti na ovom blogu, odmah ispod ovog teksta.


Avenire: HR sprečila zvaničnike EU da priđu granici BiH\nTanjug 31. januara 2021. 00:33\nSARAJEVO – Zvaničike Evropskog parlamenta (EP) koji su došli u Hrvatsku kako bi ispitali stanje na granici između BiH i Hrvatske, nakon brojnih upozorenja organizacija civilnog društva i institucija na nasilje i kršenja ljudskih prava, dočekala je policijska blokada, javlja italinaski dnevnik „Avenire“ .\nČetvoro zvaničnika EP stigli su na granicu između BiH i Hrvatske da bi se uverili kako Hrvatska postupa prema migrantima, ali hrvatska policija je to sprečila bez argumenata, piše italijsnaki katolički dnevnik.\n„Avenire“ navodi, kako prenosi Klix.ba, da je situacija u šumi Bojna na hrvatskoj teritoriji bila prilično napeta, kao i da je policija jurila potpredsednika Komisije EU za građanska prava Pjetra Bartola i njegove kolege u nameri da ih spreči da dođu na mesto kontrole na kojem migrante uglavnom spreče da uđu u Hrvatsku.\nPut je, prema navodima italijanskog lista, blokiralo nekoliko policijskih kombija i 20-ak graničnih policajaca.\n„Nakon dugih i beskorisnih pregovora, delegacija i tri novinara su prošli policijsku traku u nameri da dođu do granice BiH i Hrvatske koja je u tom trenutku bila udaljena manje od 300 metara. Policija je tada dobila naređenje da stigne grupu i spreči je da dođe do kontrolnog punkta u šumi. Policajci su nakon jurnjave preko polja stigli grupu, nekoliko njih je zgrabilo novinare, dok je desetak drugih blokiralo prolaz parlamentarcima“, opisuje „Avenire“.\n„Šta tu ima da se sakrije? Ako Hrvatska poštuje međunarodne standarde, kao što tvrdi, zašto nam ne dozvoljavate da prođemo?“, pitali su predstavnici EP, prenosi „Avenire“.\nHrvatski diplomatski izvori pokušali su postupke policije da opravdaju navodeći da je prisustvo parlamentaraca moglo da podstakne ilegalne akcije migranata iz BiH, navodi list.\n„Ako smo planirali da počinimo neki zločin, onda treba da napišete službenu žalbu i objasnite nam šta smo konkretno uradili“, rekao je jedan od parlamentaraca u žučnom telefonskom razgovoru sa hrvatskim abasadorom u Italiji, dodaje italijanski list.


"Milan Lukić i druga lica bili su ozloglašeni u Višegradu pošto su učestvovali u ratu i u borbi pobili brojne Bošnjake", rekao je danas branilac Tomislav Višnjić, ukazujući da u sukobima poput onog koji se odvijao u Višegradu "pojedinci stiču reputaciju ozloglašenih lica", a da se "glasine šire poput požara". U takvim situacijama, nastavio je branilac, "elementi istine mešaju se sa lažima i preterivanjima i tako se stvara privid da se određeno lice nalazi i na mestima na kojima zapravo nije moglo biti prisutno".\nMilan Lukić je osuđen na kaznu doživotnog zatvora, a presudom je utvrđeno da je direktno odgovoran za dve "žive lomače" u Pionirskoj ulici i naselju Bikavac, gde je u junu 1992. godine spaljeno oko 140 žena, dece i staraca, kao i za streljanja Bošnjaka na obali Drine i pred fabrikom Varda, te za ubistvo Hajre Korić. Drugooptuženi Sredoje Lukić je osuđen za saučesništvo u spaljivanju civila u Pionirskoj ulici i zlostavljanje zatočenika u kasarni Uzamnica.\nPo odbrani, međutim, osuđujuće presude protiv Milana Lukića "jednostavno ne stoje". Proces identifikacije, smatra odbrana, nije izvršen u skladu sa utvrđenom procedurom i mnogi svedoci su izvršili pogrešnu identifikaciju, pošto su Lukića prepoznavali na osnovu glasina ili nakon dugog protoka vremena.\nPored žalbe na proces identifikacije, branioci su od Žalbenog veća zatražili da promeni nalaze Prvostepenog veća o krivici Milana Lukića za istrebljenje pošto, prema rečima advokata Dragana Ivetića, dve grupe od 60 žrtava "nisu dovoljan broj da bi se mogli zadovoljiti standardi masovnosti zločina koji definišu istrebljenje".\nOdbrana još tvrdi da je Mitar Vasiljević, osuđen za saučesništvo u streljanju na obali Drine, imao motiv da potkrepi iskaze preživelih koji su "verovali" da je u grupi počinilaca bio i Milan Lukić. Vasiljević je tokom svedočenja o tom događaju, po odbrani, želeo da umanji svoju odgovornost i verovao je da Milan Lukić nikada neće biti uhapšen i prebačen u Hag, pa je na njega svalio krivicu.\nU odgovoru na argumente odbrane predstavnici optužbe su kao "puko nagađanje" odbacili sugestiju da Vasiljević nije govorio istinu zato što je verovao da se Milan Lukić neće pojaviti pred sudom. Optužba, takođe, ne smatra da je Lukić pogrešno identifikovan i ukazuje da se veće prilikom donošenja presude nije oslonilo isključivo na prepoznavanje optuženog u sudnici. Prvostepeno veće je "brižno odmerilo dokaze o identifikaciji kada je donosilo presudu i za svaki incident su posebno analizirali te dokaze", rekao je tužilac.\nPo pitanju istrebljenja tužilaštvo tvrdi da iako ne postoje jasno definisana pravila, međunarodna praksa ukazuje da je dovoljno da u određenom incidentu strada pedeset osoba da bi zločin bio klasifikovan kao istrebljenje.\nOdbrana drugooptuženog Sredoja Lukića iznosiće svoje žalbene argumente tokom popodnevne sesije.


Beograd domaćin medijskim stručnjacima iz centralne i istočne Evrope - Marketing Mreža\nBeograd domaćin medijskim stručnjacima iz centralne i istočne Evrope\nU Beogradu će se 22. i 23. maja sastati medijski stručnjaci iz centralne i istočne Evrope globalne mreže IPG Mediabrands. Konferenciji će prisustvovati čelni ljudi agencija u okviru IPG Mediabrands CEE, odnosno UM, Initiative, Fastbridge, Reprise i Cadreon. Na konferenciji će učesnici razmeniti iskustva i najbolju praksu u cilju razvoja poslovanja. Tom prilikom će biti predstavljeni najnoviji alati, trendovi, strateški planovi, edukativni programi, a razgovaraće se i o budućnosti razvoja medija.\n„Počastvovani smo što je Beograd odabran za domaćina IPG Mediabrands CEE konferencije. Ovo je prvi put da se ovakav sastanak održava u našem regionu i veliko nam je zadovoljstvo što ćemo ugositi i imati priliku da čujemo predavanja i prezentacije nekih od najboljih medjiskih stučnjaka. Uveren sam da će ova konfrencija biti od značaja ne samo za nas iz IPG Mediabrands već i za celu našu struku“ ističe Darko Lukić, CEO IPG Mediabrands za jugo istočnu Evropu.\nNa konferenciji će predavanja i prezentacije između ostalih održati Hauard Nead (Howard Nead) čelni čovek Mediabrands EMEA, Bela Nemet (Béla Németh), direktor IPG Mediabrands za centralnu i istočnu Evropu, Džejson Karter (Jason Carter) direktor digitalne mreže Reprise za region EMEA, Tomaš Ač (Tamás Ács) iz Cadreon-a, kao i Viktor Kroitoru (Victor Croitoru) koji je zadužen za regionalnu strategiju i new business u okviru Mediabrands CEE.


Mladi posjetili Telenor\nO TELENORU NOVOSTI NOVOSTI I SAOPSTENJA MLADI POSJETILI TELENOR\nKandidati za odlazak na Telenor Forum mladih su kroz razgovor sa direktorima kompanije razmijenili mišljenja i viđenje na temu „Znanje za sve“\n6. oktobar 2015 - Pet najboljih kandidata koji su ušli u uži krug za izbor predstavnika Crne Gore na Telenorovom Forumu mladih u Oslu danas su posjetili Telenor. Boris Tuponja, Danka Marković, Aleksandar Jovanović, Stevan Bogosavljević i Savo Miljenović su imali priliku da se predstave i razgovaraju sa generalnim direktorom Telenora Crna Gora, Sandrom Štajner o tome koliko je danas značajno i dostupno znanje, kao i da razmijene mišljenja o tome kakvi su lideri potrebni jednoj uspješnoj kompaniji.\n“Mladi ljudi su nosioci ideja i njihovo viđenje budućnosti je od velikog značaja za razvoj digitalnog društva. Učešće na Forumu mladih i razmjenjivanje znanja sa kolegama širom svijeta predstavlja dragocjeno i neponovljivo iskustvo u stvaranju digitalnih inovacija” istakla je generalna direktorka Telenora Crna Gora, Sandra Štajner.\nKroz iskustvo praktikanata, kandidatima je predstavljen i program prakse u Telenoru, koji ima za cilj da motiviše ljude koji su ambiciozni, dinamični i žele da se profesionalno razvijaju. Osim toga, kandidati su se upoznali i sa Telenorovim programom mobilnosti, a imali su i priliku i da obiđu kompaniju.\nTelenor Forum mladih se po treći put organizuje u decembru 2015. godine u Oslu. Imena dva kandidata iz Crne Gore koji će putovati u Oslo biće poznata u novembru 2015. godine.\nZa dodatne informacije: Ana Mijanović, Specijalista za medije, pr@telenor.me


Hrabro, pa šta bude... - Sportske.net\nHrabro, pa šta bude...\nFudbaleri Partizana imaće priliku da u Milanu bar donekle poprave lošu sliku o srpskom fudbalu, koja je dodatno pogoršana poslednjim neuspesima reprezentacije.\nNaravno, odmah se postavlja pitanje koliko su realne mogućnosti ovog tima crno-belih da tako nešto i učini, ali u njihovim redovima preovladava uverenje da se mora hrabro ući u duel sa velikim favoritom i da bi u tom slučaju šanse šampiona Srbije mogle da budu značajno veće.\n''Čast je igrati protiv Intera, ali ih se ne plašimo, nećemo da budemo samo statisti'', poručuje vezista Partizana i mladi reprezentativac Srbije Saša Marković, a prenosi list ''Danas''.\nNa prvi pogled povoljna okolnost je što će Inter nastupiti u kombinovanom, podmlađenom sastavu, ali je s druge strane jasno da će igrači kojima Stramaćoni bude ukazao priliku da zaigraju, dati sve od sebe da se dokažu protiv crno-belih i eventualno izbore za veću minutažu i u Seriji A.\nVermezovićevi izabranici će, opet, pokazati da li su, kako su najavljivali posle poraza u Kazanju, izvukli pouke iz tog meča, jer bilo bi previše da se ponove početničke greške u odbrani kao protiv Rubina.\nOno što je, s tim u vezi, nova okolnost za crno-bele jeste činjenica da će prvi put u Ligi Evrope ove sezone nastupiti bez golmana Stojkovića. Njegova alternativa Nikola Petrović biće na velikim iskušenjima na svom evropskom debiju, ali će mu to biti i sjajna prilika da se na najbolji način predstavi na velikoj sceni i eventualno ozbiljnije konkuriše za prvi tim i posle Stojkovićevog oporavka.\nDosta je pretpostavki, ali sigurno je da se crno-beli dobrom rezultatu mogu nadati samo ako prikažu najbolju partiju ove sezone. Ako ne budu na višem nivou u odnosu na prethodne evropske mečeve ove sezone i ponove stare slabosti, mogu očekivati samo častan poraz...


D. C. 25. novembra 2013. 00:00\nNova studija nagoveštava interesantne rezultate: osim smanjenja obima struka kod ekstremno gojaznih osoba, hirurški zahvat kojim se uklanja višak kilograma može pomoći i da se preokrene proces starenja kod nekih osoba.\nIstraživači smatraju da bi njihov nalaz mogao da ukaže na nepredviđen pozitivan sporedni efekat invazivnih operacija mršavljenja (barijatrijska hirurgija) za ljude sa problemima kao što su holesterol i upale. Postoje različite vrste ovih operacija, a sve su osmišljene tako da podstaknu dramatičan gubitak kilograma nakon crevnih preusmeravanja ili smanjenja veličine želuca.\nU poslednjih nekoliko godina, barijatrijska hirurgija je pored dijeta i vežbanja, postala još jedna moguća intervencija za one koji se bore da izgube na težini, naročito za morbidno gojazne osobe. Morbidno gojazne osobe su one čiji je indeks telesne mase najmanje 40.\nGodinu dana nakon operacije mršavljenja, kod nekih pacijenata je pronađeno da imaju značajno produženje vrhova ili kapica gena – "telomera". Trošenje i skraćivanje telomera tokom vremena se dugo podrazumevalo kao genetski indikator za starenje. Sa druge strane, duži telomeri su povezani sa zdravljem i mladošću.\nZa potrebe studije, istraživači su se usredsredili na 51 osobu koja je prošla ovu operaciju sa prosečnim indeksom telesne mase od oko 44. U proseku, učesnici su imali nešto manje od 49 godina, a više od tri četvrtine njih bile su žene.\nIstraživači su otkrili da su u periodu do godinu dana nakon operacije, pacijenti izgubili oko 71% takozvanog viška težine.\nTakav dramatičan gubitak težine izgleda da ima pozitivan uticaj na ključne indikatore zdravlja. Na primer, godinu dana nakon operacije, nivoi C-reaktivnog proteina, odnosno pokazatelja upale, u proseku su opali za više od 60%. Kod učesnika koji su ranije imali visok nivo "lošeg" holesterola, takođe je primećen pad. Pored toga, nivo insulina smanjen je na samo četvrtinu one vrednosti koja je bila zabeležena pre operacija, što ukazuje na manji rizik od dijabetesa tipa 2.\nTestiranjem krvi koje je sprovedeno na tri, šest i 12 meseci posle operacije, otkriveno je da se dužina telomera nije značajno promenila među učesnicima istraživanja u celini.\nMeđutim, kod pacijenata koji su pre operacije imali relativno visok nivo oba holesterola, primećeno je značajno produženje telomera, u odnosu na one sa niskim nivoima dobrog i lošeg holesterola pre operacije.\nDžozef Li, vanredni profesor kliničke epidemiologije na Mejlman školi za javno zdravlje u Njujorku, reagovao je na ove nalaze sa dozom skepticizma.\n„Najpre, u pitanju je veoma mali uzorak pacijenata, zbog čega je teško očekivati previše od ovih nalaza. Osim toga, istraživači su merili dužinu telomera samo 12 meseci nakon operacije. Kod nekih ljudi se dužina telomera povećava sa godinama, a čak je i kod nekih osoba obolelih od raka primećeno produžavanje telomera. Ne možemo biti sigurni da li je u pitanju pravi biološki efekat usled radikalne operacije ili je to produkt izvesne eksperimentalne greške“, kaže on.\n„Ovo je veoma komplikovano pitanje, a ja ne mislim da su nalazi zaista jasni. Koncept jeste svakako zanimljiv, ali ostaje da se vidi kakvi rezultati će biti zabeleženi sa većim uzorkom i u mnogo dužem vremenskom periodu“, zaključuje Li.\nPosmatrano sa strane laika, činjenica je da je mali broj ispitanika, ali je i činjenica da kada ovakve operacije daju pozitivan rezultat i osoba znatno smanji svoju preveliku telesnu težinu, onda je „sigurno“ da će joj se i zdravlje drastično popraviti.\nbarijatrijska hirurgijagojaznostekstremna gojaznostindeks telesne maseobim strukastarenjetelesna težina


Sutra Novogodišnji Eko sajam u Knjaževcu – Knjaževačke vesti\nHome / Doma kulture Knjaževac / Sutra Novogodišnji Eko sajam u Knjaževcu\nTurističke organizacije opštine Knjaževac 22. decembra u Domu kulture organizuje tradicionalni Novogodišnji eko sajam.\nTema sajma je Stara planina. Otvaranje je u 11:00 časova ukrašavanjem eko jelke na platou Doma kulture, nakon čega će u holu i velikoj dvorani biti organizovani maskenbal i eko kviz. Učestvovaće učenici osnovnih škola i deca iz vrtića.\nZainteresovani će moći da pogledaju i prodajnu izložbu hrane i ukrasnih predmeta izrađenih od prirodnih materijala.\n10 h Postavljanje prodajne izložbe / Plato Doma kulture,\n11h Ukrašavanje Eko jelke / Plato Doma kulture,\n11h Otvaranje izložbe likovnih radova /Hol Doma kulture\n12h Eko kviz // Velika sala Doma kulture\nzavršetak programa u 16 h\nPrevious: Knjaževac : Marihuanu krio u teglama za zimnicu (Foto)\nNext: Politika : Igor Stevanović potpredsednik Ujedinjene seljačke stranke (Video)


Britanska premijerka Tereza Mej govori tokom kampanje za EU izbore u Bristolu, Engleska, 17. maja 2019.\nBritanska premijerka Tereza Mej dala je u petak ostavku na mesto lidera Konzervativne partije, a održavanje prvog kruga glasanja o njenom nasledniku očekuje se naredne nedelje.\nMejeva će ostati na poziciji sve dok novi lider ne bude izabran, verovatno do kraja jula, ali će usupiti kontrolu nad smerom britanskog izlaska iz Evropske unije, planiranog za 31. oktobar.\nNaredni premijer imaće manje od pet meseci da odluči da li da pokuša da oživi plan Mejove i ponovo odloži Breksit, ili da napusti EU bez ikakvog dogovora.\nTereza Mej je preuzela dužnost nakon referenduma 2016. na kome je odlučeno da se prekinu veze sa EU i veći deo vremena tokom poslednje tri godine provela je radeći na planu, ali tri puta nije uspela da ubedi članove parlamenta da podrže sporazum o Bregzitu.\nNekoliko kandidata koji se utrkuju da je zamene, uključujući i bivšeg ministra inostranih poslova Borisa Džonsona, reklo je da planiraju da traže izmene u sporazumu, uprkos tome što je Evropska unija rekla da neće ponovo otvarati pregovore.\nOni su pod pritiskom nominalnog vođe evroskeptika, Najdžela Faraža, koji podržava opciju "bez dogovora" i čija je partija za Breksit završila na vrhu liste izabranih na evropskim izborima prošlog meseca.\nProevropske liberalne demokrate, međutim, koje žele da opovrgnu Breksit, takođe su dobro prošle na evropskim izborima, pokazujući koliko Britanija ostaje podeljena po pitanju razvoda od EU.


Zamenu za Lendejla Partizan našao kod - Saleta Đorđevića? - Sportske.net\nZamenu za Lendejla Partizan našao kod - Saleta Đorđevića?\nIpak, neće ga se ni Đorđević tek tako odreći.\nPredsednik rekao svoje, koliko su Partizan i Zvezda dobili za Evroligu?Partizan doneo odluku, ovako više ne može?!Deleon trlja ruke, kasa sve punija od Zvezde i Partizana! ''Pljušte'' kazne, a sudijama je ''skrenuta pažnja''!Rusi reagovali, Trinkijeri ostaje bez jednog od ključnih igrača?''Grobari'', ne brinite, Partizan napravio ''fenomenalan potez''?\nItalijanski Virtus je ostvario veliki uspeh ovog proleća pod vođstvom selektora reprezentacije Srbije Aleksandra Đorđevića, osvajanjem FIBA Lige šampiona.\nJedan od igrača koji je značajno doprineo tom uspehu jeste i srpski centar Dejan Kravić, potencijalni reprezentativac naše zemlje.\nOn bi ovog leta mogao da bude u centru pažnje i zbog, kako prenosi ''Mozzartsport'', želje Partizana da ga angažuje, dok u isto vreme Đorđević želi da ga zadrži u Virtusu, koji će se prema poslednjim informacijama, sledeće sezone takmičiti u Evrokupu.\nSećate se, Đorđević je još 2014. godine promovisao Kravića u reprezentativca Srbije, ali tada ovaj momak ipak nije uspeo da prođe poslednji ''filter'' za odlazak na Svetsko prvenstvo.\nSada su obnovili saradnju, Kravić je opravdao očekivanja u Virtusu, gde je prošle sezone beležio prosečno 10.9 poena i 5.9 skokova po meču.\nPartizan je ovog proleća ostao bez svog najboljeg igrača Džoka Lendejla koji karijeru najverovatnije nastavlja u Žalgirisu, tokom leta će biti neophodno pronaći pravu zamenu, Kravić bi mogao eventualno da odgovori zahtevima, ali je ipak za očekivati i nekog stranca na toj poziciji.\nDa li Partizan na pravi način koristi svog novog centra, šta kažu u Ritasu?


PREDLOG ZAKONA O UTVRĐIVANJU ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA U REPUBLICI SRBIJI: Usvajanje Zakona očekuje se do kraja 2019. godine\n"Mogu samo u duši da patim i da tražim svoje dijete, ništa drugo", kaže Zorica Jovanović iz Batočine na vest da je Savet Evrope (SE) izrazio ozbiljnu zabrinutost što vlasti u Srbiji, uprkos ponovljenim pozivima i ponovljenim uveravanjima da će Predlog zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji biti usvojen, nisu usvojile mere koje zahteva presuda Evropskog suda za ljudska prava.\n"Vidite koja je ovo godina, 2019. je i još ništa nije urađeno. Ja ne znam šta da kažem. Samo kažem da ako ne naloži neko, ovi naši sigurno to neće da donesu", rekla je Jovanović.\n"Ponovo naglašavajući humanitarnu prirodu pitanja 'nestalih beba' i odavno zakasnelih reformi, Komitet je insistirao da srpske vlasti osiguraju da se Predlog zakona koji trenutno stoji u parlamentarnoj proceduri usvoji kao stvar najvećeg prioriteta", navodi se u zaključcima Komiteta SE sa sastanka koji je održan od 4. do 6. juna.\nU saopštenju se navodi da "poslanici Saveta Evrope sa dubokim žaljenjem primećuju da vlasti nisu dostavile Komitetu nova saznanja o trenutnoj situaciji kada je reč o usvajanju Predloga zakona i preduzimanju drugih mera kako bi se uspostavio mehanizam za utvrđivanje činjenica".\nNa sednici Komiteta ministara SE dogovoreno prvobitno da Srbija do naredne sednice u septembru dostavi pisanu informaciju o napretku u sprovođenju mera za izvršenje presude Evropskog suda za ljudska prava, navelo je Ministarstvo pravde na pitanje zbog čega ovaj zakon još nije usvojen.\nTakođe je navedeno da je Komitet ministara Saveta Evrope usmenim putem informisan o trenutnoj situaciji u vezi sa usvajanjem Predloga zakona i preduzimanjem drugih mera, kroz lično prisustvo i učestvovanje pomoćnika ministra pravde Čedomira Backovića na sednici Komiteta, koja je održana 6. juna 2019. godine u Strazburu.\nPredsednik Odbora za pravosuđe, državnu upravu i lokalnu samoupravu Narodne skupštine Republike Srbije, Petar Petrović, je u februaru izrazio očekivanje da će se Predlog zakona naći pred poslanicima na jednoj od prvih sednica prolećnog zasedanja. Međutim, to se nije dogodilo.\nPetrović nije bio dostupan za razgovor a u februaru je, tokom razgovora sa direktorom Direktorata za ljudska prava Saveta Evrope Kristofom Poarelom, rekao da Predlog tog zakona nije ranije donet, jer je u pitanju "veoma osetljiva materija" što je, kako je naveo, "zahtevalo mnogo opreznosti kako bi s jedne strane bio prihvatljiv roditeljima nestale dece a sa druge, primenljiv u praksi".\nPredlog zakona ušao je u skupštinsku proceduru 20. marta 2018. godine. Predlagač je Vlada Republike Srbije, a obrađivač propisa Ministarstvo pravde.\nNarodna skupština je trenutno u vanrednom zasedanju do prvog radnog dana u oktobru kada počinje drugo ovogodišnje redovno zasedanje parlamenta. Narodna skupština sastaje se u vanrednom zasedanju na zahtev najmanje jedne trećine narodnih poslanika ili na zahtev Vlade, sa unapred utvrđenim dnevnim redom.\nOdugovlačenjem koje traje skoro pet godina, od kada je Srbija trebalo da izvrši presudu, čitava diskusija se svela na to da se usvoji zakon koji je trenutno u Narodnoj skupštini, kaže Danilo Ćurčić, pravnik koji se bavi ovom problematikom.\nPredlogom zakona uređuje se postupak u kome se utvrđuju činjenice o statusu novorođene dece za koju se sumnja da su nestala iz porodilišta ili zdravstvenih ustanova u Srbiji i postupak u kome se dosuđuje pravična novčana naknada nematerijalne štete.\nIzvor: Vebsajt Radio Slobodna Evropa, Ljudmila Cvetković, 07.06.2019.


'Denver nije spreman za titulu'; 'Drago mi je što Nikola transformisao telo' VIDEO\nIzvor: B92, 11.Jun.2020, 13:41\n"Denver nije spreman za titulu"; "Drago mi je što Nikola transformisao telo" VIDEO\nRejčel Nikols, Ričard Džeferson i Činej Ogvumike razgovarali su o Denver Nagetsima u emisiji "The Jump".\n"Ne, ali verujem da Denver to misli. Volim Džamala Marija, kompletnu organizaciju Nagetsa. Imaju mlade talentovane igrače, >> Pročitaj celu vest na sajtu B92 << ali su i odličan primer ekipe kojoj prednost domaćeg terena ključan", rekao je Džeferson i dodao:\n"Njihova prednost je igranje u Denveru jer je veća nadmorska visina, navikli su na to, a drugim timovima je teže. Sada im je to oduzeto".\n"Mislim da su Nagetsi godinu ili dve daleko od toga da se bore za titulu. Da li mogu da iznenade nekog? Mogu. Ali to što ne igraju u Denveru je veliki udarac za njih".\n"Uzbuđena sam što je Jokić transformisao telo, ali ove godine su im ofanzivni, defanzivni i net rejtinzi pali u odnosu na prošlu godinu. Tako da sam i dalje oprezna sa Nagetsima, ali da, mislim da je što je Jokić unapredio telo impresivno".


Vučić: Posljednji slučajevi korone su lakši, 70 odsto je Beograd, uglavnom estrada\nPredsjednik Srbije Aleksandar Vučić izjavio je da su posljednji registrovani slučajevi zaraze korona virusom sa lakim simptomima, ali da je potreban oprezan, te poručio da se više plaši novog talasa na jesen, koji ćemo, ističe, dočekati spremni.\n"Poslednji slučajevi su lakši simptomi, 70 odsto je Beograd, uglavnom estrada. Uz to, uopšte se ne uvećava broj pacijenata na respiratorima", rekao je sinoć Vučić.\nNa pitanje zašto moramo da testiramo toliko ljudi, znatno više od ostalih u regionu, odgovorio je da se slaže sa konstatacijom premijerke Ane Brnabić: "Zato što smo mi jedine poštene budale".\n"Najsmešnije mi je kada nam neko iz regiona soli pamet, a nemaju ni laboratoriju za PCR. Imate dve teritorije u regionu gde nemaju laboratorije za PCR testiranje. Već testiraju onim brzim testovima, koji pokažu da ste negativni, a PCR, koji ide dublje, pokaže da ste pozitivni...A nama nešto prigovaraju. Onda ste nasmejete, i kažete - ok, vi ste "korona free"", rekao je Vučić.\nPo pitanju izbora i izbornog dana, Vučić je rekao da je svima na prvom mjestu da se čuva zdravlje ljudi, te da će na svakom biračkom mjestu biti zaštitnih maski, i da ne vidi neke ozbiljnije probleme.\n"Mnogo se više plašim jeseni, od drugog talasa zaraze, ali ćemo to dočekati spremni, i kada je reč o lekarima, opremi, objektima, celokupnom zdravstvu. Dočekaćemo jesen spremni, ali ne verujem u strašne posledice, ali svakako da treba da budemo oprezni", istakao je Vučić.\nVučić: Hvala Dačiću za loše riječi o meni\nVučić posjetio Mandića na VMA i poželio mu uspješan oporavak\nSNSD: SDA nema pravo da se oglašava o Vučiću


Početak » Talas\nAdresa: Balkanska 18/81\nTelefon: 011 3626368\nMi putovanja posmatramo kao način života i upravo ta ideja nas je okupila u tim i motivisala da prenosimo pozitivna iskustava i energiju koju putovanja i upoznavanje novih predela, kultura i ljudi donose. Pažljivo birajući aranžmane trudimo se da našim klijentima obezbedimo maksimalno zadovljstvo i odgovarajuću vrednost za uloženi novac. Svakom pojedinačnom zahtevu klijenata pristupamo profesionalno jer znamo da je to jedina garancija našeg razvoja i uspeha.\nU prirodi je sve u pokretu, a mi smo izabrali talas kao personifikaciju večitog kretanja i težnje za promenom mesta, otkrivanja novih predela i doživljaja novih iskustava. Ne gradimo kratkoročne odnose već nam je cilj da svaki naš klijent bude deo naše porodice i da rastemo i usavršavamo se zajedno. U našem timu poverenje smatramo kao najveću vrednost, stoga ukoliko nam ukažete vaše nećemo vas izneveriti. Tu smo da vam olakšamo sve procedure oko organizacije i rezervacije putovanja, a na vama je da izaberete i da se prepustite uživanju u svom putovanju, odmoru, avanturi...\nKod nas možete rezervisati letovanja, zimovanja, evropske metropole, novogodišnja putovanja, daleke destinacije ili potpuno skrojte putovanje po vašoj želji.\nUhvati novi talas putovanja.\nAranžmani za putovanja Talas\nDivčibare ski dan i pešačka tura 18/2/2018\nU centralnom delu Maljena, jugoistočno od Valjeva, na udaljenosti od 38 kilometara, nalaze se Divčibare, poznato planinsko turističko...\nPutovanje: Divcibare, SerbiaTalas


Kako je jedan pink ananas vratio stari sjaj engleskom gazdinstvu – Imaginarijum – regionalni lifestyle magazin\nKako je jedan pink ananas vratio stari sjaj engleskom gazdinstvu\nod Imaginarijum Decembar 4, 2017 12:13 pm0\nImanje Berington Hol smešteno u zapadnom engleskom okrugu Herefordšir, već nekoliko vekova važi za jedno od najlepših mesta na ovom delu britanskog ostrva. Pored veličanstvenog neoklasičnog zamka-muzeja iz 18. veka, posed plemićke porodice Kouli krase i velelepni vrtovi neobičnog rastinja, koji su, uprkos predanom održavanju vlasnika, u poslednjih nekoliko godina stasali za kompletnu restauraciju.\nKako bi u zamak privukli što više posetilaca i na taj način parku i vrtovima vratili stari sjaj i izgled kakav zaslužuju, vlasnici imanja i lokalna zajednica angažovali su umetnike Heder Pik i Ivana Morisona, koji su, u saradnji sa lokalnim arhitektonskim studijom Artura osmislili i izgradili avangardni paviljon u obliku origami ananasa, sagrađen metodom stare japanske tehnike savijanja papira.\nZahvaljujući neobičnoj, osam metara visokoj voćki od aluminijuma i drveta čija boja odgovara džordžijanskom enterijeru samog zamka, Berington Hol je u rekordnom roku postao jedna od hot spot lokacija za venčanja i druge privatne i korporativne svečanosti, čime je omogućeno do sada najveće renoviranje vrta, a kako će izgledati novo “zeleno lice” ovog bajkovitog gazdinstva pokazaće vreme i nezaustavljivi ciklus prirode!\nOtkrivamo vam enterijer najvećeg Starbucks kafea na svetu!\nAMBIJENTI / od Imaginarijum - Septembar 13, 2018 12:23 am\nRadisson Collection Hotel- novo ime prepoznatljive hotelske usluge\nRadisson Blu Old Mill Hotel Belgrade prošlog meseca zvanično se pridružio ekskluzivnom brendu Radisson Collection, a poslovaće pod novim imenom Radisson Collection Hotel, Old Mill Belgrade u okviru hotelske grupacije…


U fokusu - DS: Otkaz Eriću najbolji primer bahatosti SNS-a - Vesti iz Kragujevca i Šumadije - Pressek.rs\nDS: Otkaz Eriću najbolji primer bahatosti SNS-a\nBy foto:M.Č. Četvrtak, 5. septembar 2019.\nGradski odbor Demokratske stranke u Kragujevcu povodom otkaza predsednika sindikata „Sloga” u Zastavinoj ambulanti smatra da haos koji opisuju zaposleni u nekadašnjoj Zastavinoj ambulanti, i revanšizam prema zaposlenima, na najbolji način ilustruju bahatost i nepoštovanje zakona koje Srpska napredna stranka sprovodi širom Srbije.\nU Demokratskoj stranci dodaju da je to očigledno i na primerima gde su radnici premeštaju na druga radna mesta. Podsećaju i da je zbog torture, zamenica predsednika sindikata „Sloga” Gordana Živanović, bila primorana da da otkaz.\n- Širom Srbije, pa i u Kragujevcu kažnjavaju se samo oni koji se bore za očuvanje ustanova, standarde, ali i prava građana i poštovanje zakona, dok oni koji krše zakone i ne rade ono za šta su nadležni - napreduju, zadržavaju funkcije bez ikakvih sankcija. Deviza ove vlasti, pored krilatice „ako nisi sa nama, protiv nas si”, jeste i da „možete da radite i mislite samo ono što vam Mi dozvolimo”, kažu u kragujevačkom DS-u.\n- Kriv si ako uradiš sve da spaseš ustanovu u kojoj se leči 30 hiljada Kragujevčana, a nevin ako tri godine ne podnosiš finansijske izveštaje, i još zadržiš funkciju direktora ustanove koju su spasili zaposleni, dodaju u DS-u.\nU ovoj stranci podsećaju da kroz još strašniju torturu, ovih dana, prolaze funkcioneri opštine Paraćin, direktori javnih preduzeća, ali i preduzetnici u Paraćinu, jednoj od tri opozicione opštine u Srbiji. Njih ekipe sastavljene od pripadnika SNS-a i ljudi koji se predstavljaju kao policajci ili zaposleni u BIA primoravaju da priznaju izmišljena krivična dela i optuže opštinske čelnike da su ih nagovorili na te postupke ili „podmetnu” mito vršiocima vlasti u Paraćinu.\nOdbornici Skupštine opštine Paraćin su o nasilju i pretnjama i čitavoj situaciji sa poslednje sednice lokalnog parlamenta uputili otvoreno pismo javnosti, državnim i međunarodnim organizacijama koje se bave zaštitom ljudskih prava.\nTagovi Kragujevac Paraćin vesti kragujevac\nNa kragujevačkom Šumadija sajmu od 5. do 8. septembra biće održan 16. Šumadijski sajam poljoprivrede. U hali i na prostoru ispred Šumadija sajma predstaviće se preko 200 izlagača ...\nUkupno 14 ulica u naseljima Beloševac, Ilićevo, Maršić i Veliko polje, teško oštećenih tokom junskih poplava, izlistane su kao prioritetne za sređivanje. U Beloševcu će biti sređene ...\nUkupno 4.475 turista posetilo je Kragujevac tokom jula meseca. Više od polovine tog broja činili su posetioci iz inostranstva, kojih je bilo 2.537, pokazuju podaci Republičkog ...\nUhapšen Kragujevčanin zbog marihuane\nS. K. (1983) iz Kragujevca, uhapšen je zbog postojanja osnova sumnje da je izvršio krivično delo neovlašćena proizvodnja i stavljanje u promet opojnih droga. Policija je prilikom ...


U danu kada se podsjećamo na dan rođenja crnogorskog revolucionara i legendarnog partizanskog komandanta narodnog heroja Save Kovačevića (25.1.1905.) sa žaljenjem konstatujemo da se u Srbiji nastavlja trend promjena ulica koje nose antifašistička imena.\nSkupština opštine Vrbas je na posljednjoj sjednici u prošloj godini, održanoj 26. decembra, donijela rješenje o utvrđivanju naziva ulica. Odbornici lokalnog parlamenta izglasali su da dosadašnji Blok Save Kovačevića u centru Vrbasa promijeni naziv i ponese drugo ime.\nZa vrijeme kolonizacije Crnogoraca u Vojvodinu nakon Drugog svjetskog rata u opštini Vrbas je, u najvećoj mjeri iz Nikšićkog sreza, naseljeno blizu 1.000 porodica sa oko 6.000 članova.\nPrilikom promjene naziva ulica potrebna je i saglasnost Nacionalnog savjeta one nacionalne manjine u Republici Srbiji koja je zastupljena u toj opštini, zaključuje se u saopštenju Press službe Crnogorske partije.


Da li je u interesu Srbije da podržava Trampov reizbor? - European Western Balkans\nAutor Aleksandar Ivković 09. 08. 2019.\nBEOGRAD – Postoji li, iz perspektive Srbije, razlika između toga da li će u Beloj kući od 2021. nastaviti da boravi Donald Tramp, ili će funkciju predsednika preuzeti kandidat Demokratske partije? Dva različita odgovora na ovo pitanje mogla su se ove nedelje čuti u Srbiji i Sjedinjenim Državama, a glavni akter kontroverze bio je ministar spoljnih poslova Ivica Dačić.\nInicijativu koju je Dačić u utorak izložio Srpskom telegrafu, a koja se sastoji u organizovanju Srba u SAD kako bi na izborima podržali Trampa, naišla je na kritiku Majkla Karpentera, bivšeg spoljnopolitičkog savetnika podpredsednika, a danas predsedničkog kandidata Džoa Bajdena.\n“Srpski ministar spoljnih poslova planira da se umeša u domaću politiku SAD organizovanjem Amerikanaca srpskog porekla da glasaju za Trampa 2020. Lično, mislim da pravi veliku grešku, i da podrška SAD evropskom putu Srbije treba da bude pitanje oko kojeg se slažu obe stranke (Republikanci i Demokrate)”, napisao je Karpenter, čiji je bivši šef u ovom trenutku favorit da osvoji nominaciju Demokratske partije, a takođe i predsedničku trku protiv Trampa.\nDačić nije ostao dužan za ovaj komentar, ističući da organizovanje građana zajedničkog porekla kako bi podržali nekog predsedničkog kandidata nije novost.\n“A kad Jevreji glasaju za Trampa, to nije mešanje, ili kad Albanci glasaju za Klintonove ili (kongresmena Eliota) Engela. Ne govorim ja o Srbiji kao državi, govorim o državljanima SAD našeg porekla. U Americi tako stvari funkcionišu. U Engelovoj izbornoj jedinici Albanci mu uvek donose pobedu”, kazao je Dačić za Politiku.\nMeđutim, uprkos najavi ove inicijative, imenovanju Džona Boltona na mesto savetnika za nacionalnu bezbednost, pa čak i Dačićevoj prezentaciji podrške srpskih tabloida Trampu pre dve godine, za vreme mandata trenutnog predsednika nije pokrenuta inicijativa koja se značajno razlikuje od politike prethodnih adiministracija.\nDa SAD podržava put Srbije ka EU, a odnose sa Kosovom treba normalizovati, Srbija je u poslednje dve godine čula od sva tri predstavnika Vašingtona zaduženih za Balkan – Hojta Brajana Jia, Vesa Mičela i Metjua Palmera. Činjenica da oba procesa ne napreduju velikom brzinom i pored dodatnog angažovanja nekih evropskih lidera, poput predsednika Makrona, čine da komentar Majkla Karpentera o odsustvu partijske obojenosti politike SAD-a prema Srbiji zvuče uverljivo.\nSa druge strane, spoljnopolitički komentator Politike Boško Jakšić još u martu je primetio u komentaru za naš portal da su Sjedinjene Države postale aktivnije u poslednjih godinu ili dve, i da bi, nasuprot “neefikasnoj” EU mogle da ubrzaju postizanje sporazuma o normalizaciji odnosa Kosova i Srbije, neophodan uslov za srpsko članstvo u Uniji.\nOvakav razvoj događaja se, očigledno, još nije desio, a pitanje je i koliko će izbori i na Kosovu i na Srbiji uticati na brzinu normalizacije. Ipak, programski direktor Beogradskog fonda za političku izuzetnost Marko Savković smatra da određene razlike između Trampove i prethodne administracije svejedno postoje.\n“Promena koje se dogodila je, rekao bih, dvostruka – s jedne strane, Stejt dipartment od 2018. i stogodišnjice obeležavanja završetka Prvog svetskog rata (u kome su Srbija i SAD bile saveznice) vodi jednu vrlo uspešnu i dobru kampanju javne diplomatije (“Vi ste svet”…). Drugo, govori se o tome kako je u administraciji predsednika Trampa, opet, negde od polovine prošle godine, prisutno “razumevanje” ili “veće razumevanje” za pozicije Srbije”, kaže Savković za EWB.\nOn napominje da se “razumevanje” često tumači kao prosta podrška ideji razgraničenja između Kosova i Srbije što, prema njegovom mišljenju, nije potpuno precizno.\n“SAD sve vreme govore da će prihvatiti takvo rešenje oko koga se dve strane usaglase, koje ne narušava stabilnost regiona i koje će voditi uzajamnom priznanju. Tu ima nijansi”, naglašava Savković.\nOn, međutim, dodaje i da je Dačićev komentar delimično namenjen za unutrašnju upotrebu, kao i da bi “kampanja” kakvu predlaže imala ograničen efekat, jer će deo građana SAD srpskog porekla bez obzira na sve glasati za Demokrate.\n“Mislim da se u jednom delu politika SAD neće menjati, nevezano od toga ko bude sledeći predsednik. A to je želja da odnosi sa Srbijom budu mnogo bolji, kao i slika o SAD u Srbiji. Ovakva kakva jeste, politika Srbije ide protiv državnog interesa, bilo da je taj interes tzv. “borba za Kosovo”, bilo da je, nadam se, iskrenija, ambicija da se postane članicom EU”, zaključuje Savković.\nPredsednički izbori u SAD održaće se u novembru 2020, a protivkandidat Donaldu Trampu biće najverovatnije poznat tek početkom leta naredne godine. To ostavlja dovoljno vremena za Dačićevu kapmanju podrške, ukoliko je ona bilo šta ozbiljnije od dnevnopolitičkog sredstva.\nDonald TrampDžo BajdenIvica DačićMarko SavkovićSAD\nČerneva: EU da jasno stavi do znanja da zemlje Zapadnog Balkana moraju da postupaju odgovorno


IRANCI PREVARENI: Obama dopustio produžetak sankcija na 10 godina bez potpisivanja zakona! | Vestinet.rs\nPOČETNA U FOKUSU IRANCI PREVARENI: Obama dopustio produžetak sankcija na 10 godina bez potpisivanja zakona!\nIRANCI PREVARENI: Obama dopustio produžetak sankcija na 10 godina bez potpisivanja zakona!\n15. decembra 2016. 17:15 · Nema komentara\nIako je Bela kuća najavljivala da se očekuje da će Obama potpisati produženje sankcija Iranu na 10 godina, krajnji rok koji je bio u ponoć je došao i prošao bez potpisa predsednika, prenosi agencija AP, nazivajući to iznenađujućim potezom.\nPortparol Bele kuće Džoš Ernest je rekao da je Obama odlučio da to postane zakon bez njegovog potpisa.\nObama je kazao kako produžetak sankcija Iranu neće uticati na sprovedbu nuklearnog dogovora, jer je Bela kuća suspendovala sve sankcije povezane sa iranskim nuklearnim programom.\nSa druge strane tekst nuklearnog sporazuma nije jasno definirao da li produžetak ekonomskih sankcija, uz reduciranje onih zbog nuklearnog programa, predstavlja kršenje sporazuma.\nSa druge strane predsednik Irana Hasan Ruhani naložio jeu utorak iranskim naučnicima da započnu rad na izgradnji brodova na nuklearni pogon kao odgovor na najavljeno produženje američkih sankcija.\nU saopćenju pročitanom na državnoj televiziji, Rohani je kritikovao odluku američkog Senata o produženju Zakona o sankcijama protiv Irana (ISA) za deset godina, kao kršenje nuklearnog sporazuma koji su prošle godine postigli Teheran i šest svjetskih sila.\nRuhani je rekao da je također naložio ministarstvu vanjskih poslova da pripremi pravnu tužbu međunarodnom komitetu koji je zadužen za nadgledanje poštovanja nuklearnog sporazuma, prenosi AFP.\nPrema tom sporazumu iz jula 2015. godine, svjetske sile su pristale da ukinu međunarodne sankcije Iranu u zamjenu za obustavu njegovog nuklearnog programa.\nISA je prvi put usvojen 1996. godine kao kaznena mera za ulaganje u energetsku industriju Irana i radi odvraćanja Teherana od namjere da se snabdije nuklearnim oružjem, a trebalo je da istekne 31. decembra, podsjeća Reuters.\nAmerički ustav predviđa da predsjednik u roku od 10 dana treba da potpiše zakon pošto ga Kongres potvrdi.\nPredviđeno je i da može da stavi veto na njega ili da dozvoli da postane zakon bez potpisa predsjednika ako je Kongres još u zasedanju.\nTags:Barak Obama · Iranci · sankcije · vesti